Οι λαοί θα επιτεθούν στις Κυβερνήσεις τους και μετά χάος - Ξυπνήστε ρε\nΟι λαοί θα επιτεθούν στις Κυβερνήσεις τους και μετά χάος\nΠολύ σημαντικές πληροφορίες για το τι πρόκειται να συμβεί σύντομα στον πλανήτη διέρρευσαν στην δημοσιότητα. Πληροφορίες ερχόμενες από την Νέα Ζηλανδία στην οποία συναντήθηκαν κάποιοι διεθνιστές ενημερωμένοι εκ των έσω, “insiders” όπως τους αποκαλεί ο πληροφοριοδότης, με εντόπιους επιχειρηματίες. Κατά την συνάντηση εκείνη ειπώθηκαν πολλά για τα σχέδια της Νέας Τάξης, τον κορωνοϊό και το τι θα ζήσουμε στην συνέχεια. Οι παγκοσμιοποιητές άρχισαν να χαίρονται για τις μέχρι τώρα επιτυχίες τους και η χαρά τους τούς ανοίγει τα στόματα. Επίσης, όταν τέτοιες πληροφορίες αρχίζουν να διαρρέουν δημόσια από τους ίδιους τους παγκοσμιοποιητές, τότε συνεπάγεται ότι τα κρίσιμα παγκόσμια γεγονότα είναι κοντά.\nΚάποιος Νεοζηλανδός, παρών στην συνάντηση και συγκλονισθείς μ’ αυτά που άκουσε εκείνο το Σαββατοκύριακο συζητώντας με τους “insiders”, για τους οποίους το μόνο που ξέρουμε είναι ότι έχουν τα καταφύγιά τους στην Νέα Ζηλανδία, έδωσε στην δημοσιότητα κάποιες πληροφορίες και όποιοι θέλουν ας τις λάβουν υπ’ όψιν τους. Ας δούμε πως περιγράφει ίδιος ο αποκαλύψας, όλ’ αυτά που άκουσε.


Μακάβριο εύρημα στη χωματερή των Άνω Λιοσίων - Το τέταρτο τεμαχισμένο πτώμα τους τελευταίους μήνες - Ειδήσεις Newsit.gr\nNewsit / Έγκλημα / Μακάβριο εύρημα στη χωματερή των Άνω Λιοσίων – Το τέταρτο τεμαχισμένο πτώμα τους τελευταίους μήνες\nΜακάβριο εύρημα στη χωματερή των Άνω Λιοσίων – Το τέταρτο τεμαχισμένο πτώμα τους τελευταίους μήνες\nΔημοσιεύθηκε: 18.02.2011 | 18:33\nΤο πτώμα ενός άνδρα, που σύμφωνα με τις πρώτες πληροφορίες είναι αλλοδαπός, εντοπίστηκε στη χωματερή των Άνω Λιοσίων.\nΣύμφωνα με τα πρώτα στοιχεία που έγιναν γνωστά, πρόκειται για εγκληματική ενέργεια, καθώς το πτώμα του άτυχου νεαρού άνδρα βρέθηκε τεμαχισμένο μέσα σε σακούλες σκουπιδιών από υπαλλήλους της χωματερής. Οι αστυνομικοί εκτιμούν πως μεταφέρθηκε στη χωματερή μετά τον τεμαχισμό του.\nΟι αρχικές αστυνομικές εκτιμήσεις έκαναν λόγο για λαθρομετανάστες που πιθανόν δολοφονήθηκαν από κυκλώματα δουλεμπόρων ή πέθαναν κατά τη λαθρομεταφορά τους και τους πέταξαν στα σκουπίδια οι δουλέμποροι.\nΟι αστυνομικές άρχες, πάντως, δεν αποκλείουν κανένα ενδεχόμενο και όλα εξετάζονται.


Συχνές Ερωτήσεις | Vassardanis International Prosthetics\nVassardanis International Prosthetics\nOφθαλμικές προθέσεις οι οποίες αποτελούν το καλύτερο δυνατό αποτέλεσμα για τον κάθε ασθενή.\nΨηφιακή Ίριδα 2018-2019\nΗ Εταιρεία μας είναι συμβεβλημένη με τον ΕΟΠΥΥ.\nΤο επάγγελμα του ocularist στην Ελλάδα σχετίζεται με διάφορες ορολογίες όπως οφθαλμοπροσθετικός, οφθαλμοπροσθετική, τεχνητός οφθαλμός, οφθαλμική προσθετική, ψεύτικο ή γυάλινο μάτι καθως και πλαστικό μάτι. Όλες αυτές οι έννοιες , όπως είναι φυσιολογικό, δεν ακούγονται οικείες. Στην συνέχεια θα προσπαθήσουμε να τις εξηγήσουμε.\nΤι είναι ο Οφθαλμοπροσθετικός (ocularist);\nΤι πιστοποιητικά πρέπει να ζητήσω επιλέγοντας έναν Οφθαλμοπροσθετικό;\nΑπό πότε υπάρχουν οι τεχνητοί οφθαλμοί (οφθαλμικές προθέσεις);\nΠοια είναι η διαφορά ανάμεσα στις έτοιμες οφθαλμικές προθέσεις του εμπορίου και στις κατασκευασμένες κατά παραγγελία;\nΥπάρχουν διαφορετικές ποιότητες σε κατά παραγγελία οφθαλμικές προθέσεις;\nΤι είναι το οφθαλμικό κέλυφος;\nΤι υλικό χρησιμοποιείται στην κατασκευή μιας οφθαλμικής πρόθεσης;\nΕίναι άθραυστες οι οφθαλμικές προθέσεις;\nΠώς κατασκευάζεται μια οφθαλμική πρόθεση κατά παραγγελία;\nΤι φροντίδα χρειάζεται η οφθαλμική πρόθεση;\nΠώς μπορώ να τοποθετήσω ή να αφαιρέσω μια οφθαλμική πρόθεση;\nΠότε είναι το νωρίτερο δυνατό που μπορεί να τοποθετηθεί οφθαλμική πρόθεση σε ένα παιδί;\nΠόσο συχνά πρέπει να επισκέπτομαι τον οφθαλμοπροσθετικό;\nΠώς μπορώ να επιτύχω κίνηση της οφθαλμικής πρόσθεσης;\nΘα γίνεται αντιληπτό ότι φοράω οφθαλμική πρόθεση;\nΑποζημιώνεται το κόστος της οφθαλμικής πρόθεσης από τα Ασφαλιστικά Ταμεία;\nΚάθε πότε προβλέπεται αντικατάσταση της οφθαλμικής πρόθεσης από τα Ασφαλιστικά Ταμεία;\nΤι μπορώ να κάνω αν έχω ερεθισμό, οίδημα ή πόνο;\n1. Τι είναι ο Οφθαλμοπροσθετικός (ocularist);\nΟ οφθαλμοπροσθετικός είναι ένας εκπαιδευμένος τεχνικός ειδικευμένος στην τέχνη του σχεδιασμού, διαμόρφωσης και εφαρμογής οφθαλμικών προθέσεων και παρέχει μακροπρόθεσμη φροντίδα στις οφθαλμικές προθέσεις που κατασκευάζει, κατά την διάρκεια περιοδικών ελέγχων.\n2. Τι πιστοποιητικά πρέπει να ζητήσω επιλέγοντας έναν Οφθαλμοπροσθετικό;\nΌταν επιλέγετε έναν οφθαλμοπροσθετικό, για να παραγγείλετε την οφθαλμική σας πρόθεση θα πρέπει να βεβαιωθείτε ότι κατέχει :\n- Βεβαίωση εγγραφής στα Μητρώα Κατασκευαστών επί παραγγελία οφθαλμικών προθέσεων του Ε.Ο.Φ.\n- Δήλωση συμμόρφωσης - πιστοποίησης CE,\n- Βεβαίωση Εμπορίας και Διακίνησης Ιατροτεχνολογικών ειδών σε εφαρμογή της ΔΥ8δ/Γ.Π.οικ/1348/7-1-2004.\n- Άδεια εργαστηρίου κατασκευής οφθαλμικών προθέσεων.\n- Πιστοποιητικό συστήματος διαχείρησης ποιότητας για την κατασκευή και εμπορία οφθαλμικών προθέσεων ISO 9001:2015.\n3. Από πότε υπάρχουν οι τεχνητοί οφθαλμοί (οφθαλμικές προθέσεις);\nΗ ανακάλυψη οφθαλμικών προθέσεων σε ευρήματα κατά την διάρκεια αρχαιολογικών ανασκαφών οδηγούν στο συμπέρασμα ότι οφθαλμικές προθέσεις κατασκευάζονταν από τα αρχαία χρόνια.\nΤα πρώτα τεχνητά μάτια κατασκευάστηκαν από Ρωμαίους και Αιγύπτιους τον 5ο αιώνα π.χ. από ζωγραφισμένο πυλό προσδεδεμένα με ύφασμα μπροστά από τον κόγχο.\nΠήρε πολλούς αιώνες για την πρώτη ενδοκογχική κατασκευή οφθαλμικής πρόθεσης. Στην αρχή το υλικό αυτών των προθέσεων ήταν από χρυσό με χρωματισμένο σμάλτο. Στο τέλος του 1600 μ.χ., στην Βενετία ξεκίνησε η δημιουργία οφθαλμικών προθέσεων από γυαλί.\nΠερίπου στα 1800 μ.χ. το Παρίσι έγινε το κέντρο των γυάλινων κατασκευών αλλά στα μέσα του 19ου αιώνα οι Γερμανοί ανέπυξαν ανώτερες τεχνικές κατασκευής φυσητών γυάλινων προθέσεων και το κέντρο οφθαλμικών προθέσεων μετακινήθηκε στην Γερμανία, με εξαγωγές και στις Η.Π.Α.\nΚατα την διάρκεια του Β΄παγκοσμίου πολέμου, διακόπηκαν οι εξαγωγές των έτοιμων γυάλινων προθέσεων, καθώς και η εξαγωγή της πρώτης ύλης και η κυβέρνηση των Η.Π.Α. σε συνεργασία με διάφορες εταιρείες, ξεκίνησε την έρευνα και ανάπτυξη σύγχρονων τεχνικών κατασκευής με ακρυλικό υλικό.\nΤα πλεονεκτήματα και η δημοτικότητα του ακρυλικού υλικού ανέβηκε τα επόμενα χρόνια και σήμερα η μεγάλη πλειοψηφία των ασθενών φορούν ακρυλικές οφθαλμικές προθέσεις.\n4. Ποια είναι η διαφορά ανάμεσα στις έτοιμες οφθαλμικές προθέσεις του εμπορίου και στις κατασκευασμένες κατά παραγγελία\nΟι οφθαλμικές προθέσεις του εμπορίου, παράγονται με μεθόδους μαζικής κατασκευής. Εφόσον μιά οφθαλμική πρόθεση, τεχνητός οφθαλμός , δεν έχει δημιουργηθεί εξαρχής για ένα συγκεκριμένο άτομο, δεν ταιριάζει απολύτως (σχήμα, ίριδα, κόρη, χρώμα), σε κανένα συγκεκριμένο ασθενή.\nΜία κατά παραγγελία οφθαλμική πρόθεση είναι κατασκευασμένη εξ ολοκλήρου, ειδικά γιά ένα και μοναδικό ασθενή και είναι δυνατό να προσαρμοστεί μελλοντικά από τον οφθαλμοπροσθετικό σε τυχόν αλλαγές του κόγχου του ασθενή (συρρίκνωση κ.ά.).\n5. Υπάρχουν διαφορετικές ποιότητες στις κατά παραγγελία οφθαλμικές προθέσεις;\nΝαι υπάρχουν. Είναι όλα σχετικά με την πιστοποιημένη συνεχή εκπαίδευση, την γνώση, την εμπειρία και το ταλέντο του οφθαλμοπροσθετικού καθώς και το εργαστήριο όπου εφαρμόζονται οι τεχνικές διαδικασίες.\n6. Τι είναι το οφθαλμικό κέλυφος;\nΟνομάζονται και οφθαλμικά κελύφη (shell), οι οφθαλμικές προθέσεις που κατασκευάζονται σε περιπτώσεις μικροφθαλμίας, φθίσης ή ατροφίας του οφθαλμικού βολβού.\n7. Τι υλικό χρησιμοποιείται στην κατασκευή μιας οφθαλμικής πρόθεσης;\nΣτις ονομαζόμενες πλαστικές ή ακρυλικές προθέσεις χρησιμοποιείται ιατρικής ποιότητος Ακρυλικό ΡΜΜΑ.\nΕίναι βιοσυμβατό υλικό και οι αλλεργίες σε αυτό είναι εξαιρετικά σπάνιες.\n8. Είναι άθραυστες οι οφθαλμικές προθέσεις;\nΟι ακρυλικές προθέσεις είναι άθραυστες σε απλή πτώση (σε αντίθεση με τις γυάλινες), οπότε αν κάποια στιγμή πέσει κάτω δεν διατρέχει κίνδυνο να σπάσει.\n9. Πώς κατασκευάζεται μια οφθαλμική πρόθεση κατά παραγγελία;\nΗ κατασκευή μιας οφθαλμικής πρόθεσης ακολουθεί τα εξείς στάδια:\nΛήψη εκμαγείου για την δημιουργία της πρόθεσης\nΔημιουργία της ίριδας\nΕνσωμάτωση και ευθυγράμμιση της ίριδας εντός της πρόθεσης\nΤοποθέτηση τριχοειδών αγγείων εντός της πρόθεσης\nΔημιουργία απόχρωσης του σκληρού\nΔιόρθωση της εμβάθυνσης του άνω βλεφάρου\nΤελειοποίηση της καμπυλότητας της πρόθεσης με σκοπό την πιο ομοιόμορφη εμφάνιση του ανοίγματος των βλεφάρων\n10. Τι φροντίδα χρειάζεται η οφθαλμική πρόθεση;\nΑφού παραλάβετε την οφθαλμική σας πρόθεση, υπάρχουν μερικά πράγματα που πρέπει να γνωρίζετε για την φροντίδα της:\n1. Ποτέ μην καθαρίζετε την οφθαλμική πρόθεση με οινόπνευμα, ή οικιακά καθαριστικά.\n2. Για να καθαρίσετε την οφθαλμική σας πρόθεση από ξένα σώματα, (όπως εκκρίσεις, σκόνη κ.λ.π) πρώτα πλένετε πολύ καλά τα χέρια σας, την βγάζετε, την κρατάτε στο χέρι σας και την ξεπλένετε με φυσιολογικό ορό, ή απολυμαντικό σκληρών φακών, με σκοπό να μαλακώσουν τα ξένα σώματα στην επιφάνειά της, κατόπιν την σκουπίζετε με ένα λευκό χαρτί (μη αρωματικό) τριβοντάς την ώστε τα ξένα σώματα που έχουν μαλακώσει με το ξέπλυμα, να απομακρυνθούν.\nΗ οφθαλμική σας πρόθεση είναι πλέον στο χέρι σας καθαρή και στεγνή.\nΓια να την φορέσετε ξανά θα της βάλετε ΠΡΩΤΑ λιπαντικό (σε ολόκληρη την επιφάνειά της), και θα την επανατοποθετήσετε.\nΓια να απολυμάνετε την οφθαλμική σας πρόθεση, δηλαδή να εξουδετερώσετε τα μικρόβια, χρησιμοποιείται τα ειδικά απολυμαντικά σκληρών φακών που υπάρχουν στο εμπόριο, σύμφωνα με τις οδηγίες χρήσης που περιέχονται στη συσκευασία τους (π.χ. εμβάπτυνση της πρόθεσης 4 ή 5 ώρες για πλήρη απολύμανση)\nΗ συχνότητα του καθαρισμού ή και της απολύμανσης εξαρτάται από προσωπικούς παράγοντες κάθε ασθενή, όπως οι εκκρίσεις του σώματος του και το περιβάλλον του (ατμοσφαιρικοί ρύποι, είδος εργασίας, τήρηση κανόνων υγιεινής κ.λ.π).\nΓια τους ασθενείς με εξόρυξη ή εκκένωση βολβού μπορεί ο καθαρισμός ή και η απολύμανση να γίνεται κατά μέσο όρο κάθε 3-4 εβδομάδες.\nΓια τους ασθενής με μικροφθαλμία ή ατροφικό βολβό ο καθαρισμός ή και η απολύμανση καλό είναι να γίνεται κάθε φορά που βγάζουν την οφθαλμική πρόθεση για να την επανατοποθετήσουν.\n11. Πώς μπορώ να τοποθετήσω ή να αφαιρέσω μια οφθαλμική πρόθεση;\n11α. Τοποθέτηση οφθαλμικής πρόθεσης\n1.Όταν είμαστε έτοιμοι να τοποθετήσουμε την οφθαλμική πρόθεση θα πρέπει τα χέρια μας και και το ειδικό βεντουζάκι να είναι καθαρά καθώς και η καθαρή οφθαλμική πρόθεση να έχει λιπανθεί.\n2.Πιέζουμε το βεντουζάκι, αφαιρώντας τον αέρα και κατ΄αυτόν τον τρόπο δίνουμε την δυνατότητα ισχυρής εφαρμογής πάνω στην οφθαλμική πρόθεση. Τοποθετούμε το βεντουζάκι επάνω στην πρόθεση και επιβεβαιώνουμε την σωστή εφαρμογή.\n3.Κρατώντας την πρόθεση από το βεντουζάκι σηκώνουμε με το χέρι μας το επάνω βλέφαρο και τοποθετούμε το επάνω μέρος της πρόθεσης κάτω και μέσα από το επάνω βλέφαρο. Στη συνέχεια πιέζουμε ελαφρά προς τα μέσα την οφθαλμική πρόθεση, ανοίγουμε το κάτω βλέφαρο και η πρόθεση πλέον βρίσκεται μέσα στο μάτι.\n4.Έχοντας τοποθετήσει την οφθαλμική πρόθεση στη θέση της, θα ξεκολλήσουμε το βεντουζάκι το οποίο βρίσκεται πάνω στην πρόθεση, πιέζοντάς το ελαφρά.\n11β. Αφαίρεση οφθαλμικής πρόθεσης\n1.Όταν είμαστε έτοιμοι να αφαιρέσουμε την οφθαλμική πρόθεση θα πρέπει τα χέρια μας και το ειδικό βεντουζάκι να είναι καθαρά.\n2.Πιέζουμε το βεντουζάκι και το αφήνουμε να εφαρμόσει επάνω στην ίριδα της πρόθεσης, κατεβάζουμε το κάτω βλέφαρο απαλά με το δάχτυλό μας, κοιτάμε προς τα επάνω και σπρώχνουμε την πρόθεση με το βεντουζάκι προς τα κάτω και έξω.\n12. Πότε είναι το νωρίτερο δυνατό που μπορεί να τοποθετηθεί οφθαλμική πρόθεση σε ένα παιδί;\nΑυτό το αποφασίζει ο οφθαλμίατρος του παιδιού ο οποίος και δίνει την γνωμάτευση για την κατά παραγγελία κατασκευή οφθαλμικής πρόθεσης.\nΣημειώνεται εδώ πως τα παιδιά πρέπει να παρακολουθούνται συχνά από τον οφθαλμίατρό τους και μεγαλώνοντας να εφαρμόζονται σε αυτά οι κατάλληλες οφθαλμικές προθέσεις ώστε να αναπτύσονται όσο το δυνατόν πιο συμμετρικά οι οφθαλμικοί κόγχοι.\n13. Πόσο συχνά πρέπει να επισκέπτομαι τον οφθαλμοπροσθετικό;\nΗ οφθαλμική πρόθεση πρέπει να ελέγχεται για την καλή της εφαρμογή και να λειαίνεται συχνά, ώστε να αποκαθιστάται το ακρυλικό φινίρισμα και να συντηρείται η καλή κατάσταση του κόγχου. Γενικά συνιστάται:\nΤα παιδιά κάτω των 3 ετών κάθε 3 μήνες, ενώ οι υπόλοιποι ασθενείς κάθε 6 έως 12 μήνες.\n14. Τι αποτελέσματα μπορώ να περιμένω;\nΤα αποτελέσματα ποικίλλουν από άτομο σε άτομο και εξαρτώνται από παράγοντες όπως η γενική κατάσταση του οφθαλμικού κόγχου η βλεφαρική δομή, το είδος της χειρουργικής επέμβασης και το εμφύτευμα .\nΠροτείνεται να συζητήσετε τα αναμενόμενα αποτελέσματα με τον οφθαλμοπροσθετικό στην αρχική σας επίσκεψη.\n15. Θα γίνεται αντιληπτό ότι φοράω οφθαλμική πρόθεση;\nΥπάρχουν αποτελέσματα ασθενών που το γεγονός ότι φορούν οφθαλμική πρόθεση δεν γίνεται αντιληπτό ούτε από τους δικούς τους ανθρώπους (συγγενείς, φίλους).\nΕπειδή όμως οι περιπτώσεις ασθενών ποικίλουν είναι καλό να μοιραστείτε τις ανησυχίες σας για το προσδοκόμενο αποτέλεσμα με τον οφθαλμοπροσθετικό σας.\n16. Πώς μπορώ να επιτύχω κίνηση της πρόθεσης;\nΜια καλά εφαρμοσμένη πρόθεση μεταφέρει και εμφανίζει σημαντικό ποσοστό της κίνησης των μυών του οφθαλμικού κόγχου ή του ατροφικού βολβού.\nΗ κίνηση των μυών του οφθαλμικού κόγχου εξαρτάται από την χειρουργική επέμβαση και το εμφύτευμα που χρησιμοποιήθηκε.\n17. Αποζημιώνεται το κόστος της οφθαλμικής πρόθεσης από τα Ασφαλιστικά Ταμεία;\nΤα ασφαλιστικά ταμεία περιλαμβάνουν τις οφθαλμικές προθέσεις στα τεχνητά μέλη και προβλέπουν ένα ποσό αποζημίωσης εφόσον έχει προηγηθεί ηλεκτρονική συνταγή οφθαλμιάτρου του ΕΟΠΥΥ, και σφραγίδα ελεγκτή.\nΗ ηλεκτρονική συνταγή παραδίδεται σε εμάς (συμβεβλημένος πάροχος ιατροτεχνολογικών ΕΟΠΥΥ)\nΣυμβουλευτείτε το Τμήμα Παροχών του Ασφαλιστικού Ταμείου σας για περαιτέρω διευκρινήσεις.\n18. Κάθε πότε προβλέπεται αντικατάσταση της οφθαλμικής πρόθεσης από τα Ασφαλιστικά Ταμεία Ε.Ο.Π.Υ.Υ;\nΑπό τον ΕΟΠΥΥ:\nΜέχρι την ηλικία των 6 ετών κάθε 6 μήνες.\nΜέχρι την ηλικία των 12 ετών κάθε χρόνο.\nΚαι μέχρι την ηλικία των 18 ετών κάθε 2 χρόνια.\nΣτους ενήλικες κάθε 5 χρόνια.\nΓια τα υπόλοιπα ταμεία συμβουλευτείτε τα Τμήματα Παροχών.\n19. Τι μπορώ να κάνω αν έχω ερεθισμό, οίδημα ή πόνο;\nΑν νοιώσετε κάποια ενόχληση από την οφθαλμική σας πρόθεση επικοινωνήστε με τον οφθαλμοπροσθετικό σας.\nΓια οποιοδήποτε άλλο σύμπτωμα επισκεφθείτε άμεσα τον οφθαλμίατρό σας.\n© Vassardanis International Prosthetics 2019


Απέκτησα ορθοκολικό καρκίνο στα 70 μου: ο Θεός με έσωσε από τον θάνατο (Μέρος πρώτο) | ΕΥΑΓΓΕΛΙΟ ΤΟΥ ΕΡΧΟΜΟΥ ΤΗΣ ΒΑΣΙΛΕΙΑΣ\nΑπέκτησα ορθοκολικό καρκίνο στα 70 μου: ο Θεός με έσωσε από τον θάνατο (Μέρος πρώτο)\nΑπό τη Λιου Γουέν\nΟνομάζομαι Λιου Γουέν και φέτος είμαι 80 ετών· αποδέχθηκα το έργο του Παντοδύναμου Θεού των εσχάτων ημερών το 2006. Εξαιτίας της ηλικίας μου, δεν μπορούσα να βγω έξω και να εκτελέσω το καθήκον μου, όπως οι υπόλοιποι αδελφοί και αδελφές, κι έτσι οι επικεφαλής της εκκλησίας κανόνισαν να φιλοξενώ συγκεντρώσεις. Ήμουν πολύ χαρούμενη που είχα ένα καθήκον το οποίο μπορούσα να εκτελώ κι από τότε και στο εξής καλωσόριζα θερμά αδελφούς και αδελφές στο σπίτι μου· όποτε κι αν διεξάγονταν οι συγκεντρώσεις, δεν παραπονιόμουν καθόλου και ποτέ. Έτσι, πίστευα πως ήμουν αφοσιωμένη στον Θεό και πως οι πράξεις μου ήταν σίγουρα αποδεκτές απ’ Αυτόν. Ωστόσο, όταν μια εξέταση βρήκε πως είχα ορθοκολικό καρκίνο ο οποίος ήταν ήδη σε προχωρημένο στάδιο, παραπονέθηκα πράγματι στον Θεό. Εκτιθέμενη μέσα απ’ αυτό είδα την εσφαλμένη επιδίωξή μου.\nΜια ξαφνική ασθένεια με κάνει να παραπονιέμαι\nΤον Ιούνιο του 2013 άρχισα να αισθάνομαι κάπως άσχημα σωματικά· είχα διάρροια τέσσερις ή πέντε φορές την ημέρα. Νόμιζα ότι επρόκειτο για κάποιο είδος πεπτικού προβλήματος, οπότε δεν έδωσα πολλή σημασία. Μετά από λίγο καιρό άρχισα να βλέπω αίμα στα κόπρανά μου. Σκέφτηκα ότι ήταν αιμορροΐδες, και πάλι δεν έδωσα και πολλή σημασία, ούτε πήγα στον γιατρό. Έπειτα, μια μέρα πήγα στο σπίτι της αδελφής μου και εκείνη παρατήρησε πως έμοιαζα σαν να είχα ίκτερο και πως είχα χάσει βάρος. Με ρώτησε ανήσυχη: «Γιατί έχεις αδυνατήσει τόσο; Η γυναίκα ακριβώς απέναντι ήταν στην ίδια ηλικία με σένα και είχε προβλήματα υγείας που αγνοούσε. Στη συνέχεια, όταν πήγε στο νοσοκομείο για έλεγχο, ανακάλυψε ότι είχε ορθοκολικό καρκίνο. Ξόδεψε πολλά χρήματα για θεραπείες, αλλά ποτέ δεν έγινε καλά. Έχασε τη ζωή της και τα χρήματά της. Πραγματικά θα πρέπει να πας να δεις έναν γιατρό το συντομότερο δυνατό και να κάνεις μια εξέταση.» Όταν την άκουσα να το λέει αυτό, ανησύχησα κάπως. Σκέφτηκα πώς είχα συνεχή προβλήματα υγείας το τελευταίο διάστημα και αναρωτιόμουν αν πράγματι κάτι δεν πήγαινε καλά με μένα. Αφού πήγα στο σπίτι, είπα στην οικογένειά μου για τα συμπτώματά μου. Ο γιος μου, η κόρη μου και ο σύζυγός της έσπευσαν να με πάνε για εξετάσεις στο νοσοκομείο της πόλης. Ο γιατρός είπε ότι η κατάστασή μου ήταν σοβαρή και είπε στον γιο μου να με πάει στο επαρχιακό νοσοκομείο το συντομότερο δυνατό για περισσότερες εξετάσεις. Ακούγοντας τον γιατρό να λέει αυτό, τα παιδιά μου ήταν έτοιμα να ξεσπάσουν σε κλάματα κι έσπευσαν να με πάνε στο επαρχιακό νοσοκομείο. Συνειδητοποιώντας ότι η κατάστασή μου έπρεπε να είναι ιδιαίτερα σοβαρή, η καρδιά μου χτυπούσε δυνατά και τα μάτια μου πλημμύρισαν με δάκρυα. Σκέφτηκα: «Τι γίνεται αν έχω πράγματι καρκίνο του εντέρου και με μεταφέρουν σε άλλο νοσοκομείο επειδή δεν μπορούν να τον θεραπεύσουν;» Η καρδιά μου σκοτείνιασε —αν πραγματικά πέθαινα από αυτήν την ασθένεια, δεν θα τελείωναν οι ημέρες μου ως πιστή;\nΕκείνο το βράδυ πονούσα πολύ και δεν μπορούσα παρά να νιώσω κάποια αδυναμία στην καρδιά μου. Σκέφτηκα: «Από τότε που απέκτησα την πίστη μου, εκτελώ με ενθουσιασμό το καθήκον μου και δεν έχω παραπονεθεί ποτέ. Γιατί δεν με προστάτεψε ο Θεός; Γιατί επέτρεψε να αρρωστήσω σοβαρά;» Όσο περισσότερο το σκεφτόμουν, τόσο πιο αρνητική γινόμουν και, πριν να το καταλάβω, είχα βυθιστεί στο σκοτάδι. Υπέφερα πραγματικά. Τότε συνειδητοποίησα ότι δεν θα πρέπει να σκέφτομαι μ’ αυτόν τον τρόπο, γι’ αυτό έσπευσα να επικαλεστώ σιωπηλά τον Θεό μέσω προσευχής: «Ω Θεέ μου, ξέρω ότι δεν θα πρέπει να παραπονιέμαι σε Σένα, αλλά δεν μπορώ να ξεπεράσω τον πόνο της σάρκας. Σε παρακαλώ, προστάτευσε την καρδιά μου ώστε να μπορέσω να καταθέσω μαρτυρία για Σένα.»\nΜίμηση του παραδείγματος του Ιώβ και υποταγή στα σχέδια του Θεού\nΜετά την προσευχή, ήρθαν στο μυαλό μου τα εξής λόγια από τον Θεό: «Όταν υποβάλλονται σε δοκιμασίες, είναι φυσιολογικό οι άνθρωποι να είναι αδύναμοι ή να έχουν μέσα τους αρνητικότητα ή να στερούνται διαύγειας όσον αφορά το θέλημα του Θεού ή του μονοπατιού για πρακτική. Σε κάθε περίπτωση, ωστόσο, πρέπει να έχεις πίστη στο έργο του Θεού κι όχι να αρνείσαι τον Θεό όπως ο Ιώβ. Παρόλο που ο Ιώβ ήταν αδύναμος και καταράστηκε την ημέρα της ίδιας του γέννησης, δεν αρνήθηκε πως τα πάντα στην ανθρώπινη ζωή απονέμονται από τον Ιεχωβά και πως ο Ιεχωβά είναι επίσης Αυτός που τα παίρνει όλα πίσω. Όπως κι αν δοκιμάστηκε, διατήρησε την πίστη του. […] Όταν ο Ιώβ έφτασε σ’ αυτό το σημείο, ο Θεός του εμφανίστηκε και του μίλησε. Δηλαδή, μόνο μέσα από την πίστη σου θα είσαι ικανός να δεις τον Θεό κι όταν έχεις πίστη, ο Θεός θα σε οδηγήσει στην τελείωση. Χωρίς πίστη, Αυτός δεν μπορεί να το κάνει αυτό. Ο Θεός θα σου απονέμει ό,τι ελπίζεις να αποκτήσεις. Αν δεν έχεις πίστη, δεν μπορείς να οδηγηθείς στην τελείωση και δεν θα είσαι ικανός να δεις τις ενέργειες του Θεού, πόσο μάλλον να δεις την παντοδυναμία Του. Όταν έχεις πίστη και μπορείς να αγγίξεις τις ενέργειές Του κατά την πρακτική σου εμπειρία, ο Θεός θα σου εμφανιστεί και θα σε διαφωτίσει και καθοδηγήσει εκ των έσω. Χωρίς την πίστη αυτή, ο Θεός δεν θα μπορεί να το κάνει αυτό. Αν έχεις χάσει την ελπίδα σου στον Θεό, πώς θα είσαι ικανός να βιώσεις το έργο Του; Επομένως, όταν έχεις πίστη και δεν τρέφεις αμφιβολίες για τον Θεό, όταν έχεις πραγματική πίστη σ’ Αυτόν ανεξάρτητα απ’ ό,τι Αυτός κάνει, τότε μόνο θα σε διαφωτίσει και θα σε φωτίσει Αυτός στις εμπειρίες σου και τότε μόνο θα είσαι ικανός να δεις τις ενέργειές Του. Όλα αυτά επιτυγχάνονται μέσω της πίστης και η πίστη επιτυγχάνεται μόνο μέσα από τον εξευγενισμό· η πίστη δεν μπορεί να αναπτυχθεί ελλείψει εξευγενισμού» (Όσοι πρόκειται να οδηγηθούν στην τελείωση, πρέπει να υποβληθούν σε εξευγενισμό).\nΚατάλαβα από τα λόγια του Θεού ότι αυτού του είδους η ασθένεια και ο πόνος ήρθαν σε μένα με την άδεια του Θεού. Αποτελούσαν δοκιμασία του Θεού για μένα· ήθελε να δοκιμάσει την πίστη μου σ’ Αυτόν και να με κάνει να ωριμάσω στη ζωή μου. Αν και η σάρκα μου ήταν αδύναμη και πονούσε, δεν μπορούσα να αποθαρρυνθώ και να απογοητευθώ από τον Θεό, ζώντας μέσα στην αρνητικότητα και την εσωτερική αδυναμία. Αυτό που θα πρέπει να κάνω είναι να αναζητήσω το θέλημα του Θεού, να υπακούσω στις ενορχηστρώσεις και τις διευθετήσεις Του, και να βασιστώ στην πίστη μου για να το ξεπεράσω. Αυτός ήταν ο μόνος τρόπος να μπορέσω να δω τις πράξεις του Θεού. Σκέφτηκα την ιστορία του Ιώβ στη Βίβλο. Όταν αντιμετώπισε τις δοκιμασίες της κλοπής των υπαρχόντων του, του αφανισμού των παιδιών του και όταν ο ίδιος ήταν γεμάτος πληγές, δεν παραπονέθηκε καθόλου στον Θεό. Αντ’ αυτού, πίστευε στη διακυβέρνηση του Θεού και γνώριζε πως όλα όσα αντιμετώπισε συνέβαιναν με την άδεια του Θεού. Γνώριζε ότι ήταν απλώς ένα δημιουργημένο ον και, είτε ο Θεός έδινε είτε έπαιρνε, έπρεπε να διατηρήσει μια θεοσεβούμενη καρδιά και να υποταχθεί στις ενορχηστρώσεις και τις διευθετήσεις Του. Έπρεπε να συνεχίσει να δοξάζει το όνομα του Ιεχωβά, ακόμη και μέσα στη σαρκική του οδύνη. Έτσι, όταν ο Ιώβ αντιμετώπισε την κρίση των φίλων του και τις επιθέσεις της συζύγου του, παρέμεινε στο μονοπάτι του φόβου Θεού και της αποφυγής του κακού· έμεινε προσκολλημένος στην πίστη του στον Θεό και στο τέλος κατάφερε να καταθέσει μαρτυρία για τον Θεό μέσω εκείνων των δοκιμασιών. Αυτό με έκανε να αναλογιστώ: Έγινα αδύναμη όταν αρρώστησα και υπέφερα λίγο, και ακόμη παρεξήγησα τον Θεό και παραπονέθηκα σ’ Αυτόν. Στερούμουν πάσης υποταγής. Δεν δείχνει αυτό ότι είχα πίστη και εκτελούσα το καθήκον μου, όχι για να ικανοποιήσω το θέλημα του Θεού και να είμαι σωστή σ’ αυτό, αλλά για τις δικές μου ευλογίες και ασφάλεια; Όταν ήμουν καλά στην υγεία μου, ευχαριστούσα τον Θεό που με πρόσεχε και με προστάτευε, αλλά όταν αρρώστησα και η ζωή μου ήταν σε κίνδυνο, παραπονέθηκα ότι ο Θεός δεν με προστάτευε. Αυτό το είδος πίστης είναι γεμάτο ακαθαρσίες —πρόκειται για μια συναλλακτική πίστη που προσπαθεί να εξαπατήσει και να εκμεταλλευτεί τον Θεό. Ήθελα να εκτελέσω το καθήκον μου ώστε να επιτύχω τον στόχο μου να κερδίσω ευλογίες. Ο Θεός απεχθάνεται, μισεί αυτό το είδος πίστης και δεν το επαινεί. Σε σύγκριση με τη συνείδηση και τη λογική του Ιώβ, την πίστη του στον Θεό και τη μαρτυρία του, είδα πόσο εγωίστρια και ελεεινή ήμουν, στερούμενη παντελώς συνείδησης και λογικής. Στ’ αλήθεια, δεν ήμουν άξια να σωθώ από τον Θεό! Μόλις τα κατάλαβα όλα αυτά, έγινα πρόθυμη να αλλάξω την εσφαλμένη μου αντίληψη περί πίστης στον Θεό ώστε να κερδίσω ευλογίες και ασφάλεια και να μιμηθώ τον Ιώβ. Είτε ανάρρωνα από την ασθένειά μου είτε όχι, ανεξάρτητα από το πόσο ακόμη θα ζούσα, το μόνο που ήθελα ήταν να υποταχθώ στη διακυβέρνηση του Θεού και να καταθέσω μαρτυρία γι’ Αυτόν.\nΤα αποτελέσματα των εξετάσεών μου βγήκαν πέντε ημέρες αργότερα· ο γιατρός με διέγνωσε με ορθοκολικό καρκίνο σε προχωρημένο στάδιο. Η κατάσταση ήταν πολύ επικίνδυνη και έπρεπε να υποβληθώ αμέσως σε χειρουργική επέμβαση. Τα παιδιά μου ανησυχούσαν τόσο πολύ που έκλαιγαν και ο γιος μου ρώτησε τον γιατρό: «Θα πετύχει το χειρουργείο;» Ο γιατρός απάντησε: «Η ασθενής είναι σε προχωρημένη ηλικία και δεν έχει γερή κράση. Το ποσοστό επιτυχίας για τη χειρουργική επέμβαση είναι χαμηλό, επομένως δεν μπορούμε να εγγυηθούμε τίποτα. Ωστόσο, θα κάνουμε ό,τι μπορούμε.» Παρά την αποφασιστικότητα μου να υποταχθώ στη διακυβέρνηση του Θεού, ακούγοντας τον γιατρό να λέει αυτά, αναστατώθηκα και ένιωθα ότι ο θάνατος πλησίαζε όλο και πιο πολύ. Η καρδιά μου πλημμύρισε με φόβο και αίσθημα ανημποριάς και σκέφτηκα: «Έτσι πράγματι θα φύγω από τα παιδιά μου και τον κόσμο για πάντα; Ήμουν φτωχή από μικρή και δεν είχαμε ποτέ πολλά μετά το γάμο. Ήταν δύσκολος ο δρόμος ως εδώ, με ένα σπίτι γεμάτο παιδιά και εγγόνια. Πάνω που αρχίζω να απολαμβάνω τη ζωή, θα πρέπει να την αφήσω. Οι ημέρες μου ως πιστή στον Θεό θα τελειώσουν με αυτόν τον τρόπο και δεν θα έχω ποτέ ξανά την ευκαιρία να διαβάσω τα λόγια του Θεού με τους αδελφούς και τις αδελφές μου, ούτε θα δω την όμορφη θέα της βασιλείας του Χριστού να πραγματοποιείται στη γη». Συλλογιζόμενη όλα αυτά, δεν μπορούσα παρά να κλαίω ξανά και ξανά, καθώς ο πόνος και η δυστυχία χτυπούσαν σαν κύματα πάνω μου. Το μόνο που μπορούσα να κάνω ήταν να επικαλεστώ σιωπηλά τον Θεό στην καρδιά μου: «Ω Θεέ μου! Το να ακούω τον γιατρό να λέει πόσο χαμηλές είναι οι πιθανότητες επιτυχούς θεραπείας της ασθένειας μου, με κάνει να νιώθω αδύναμη και αρνητική. Φοβάμαι να πεθάνω. Θεέ μου, Σε παρακαλώ, δώσε μου πίστη και δύναμη, ώστε να μην περιορίζομαι από τις σκέψεις του θανάτου, ώστε να μην παραπονιέμαι σε Σένα, να είμαι σε θέση να υποταχθώ στη διακυβέρνηση και τις ενορχηστρώσεις Σου και να καταθέσω μαρτυρία για να Σε ικανοποιήσω.»\nΑφού προσευχήθηκα, η καρδιά μου ηρέμησε κάπως και σκέφτηκα τα λόγια του Θεού. «Ο Παντοδύναμος Θεός, η Κεφαλή των πάντων, ασκεί τη βασιλική Του εξουσία από τον θρόνο Του. Κυβερνά όλο το σύμπαν και τα πάντα, και μας καθοδηγεί σε ολόκληρη τη γη. […] Ο Παντοδύναμος Θεός είναι ένας πανίσχυρος γιατρός! Το να κατοικείς στην αρρώστια είναι να είσαι άρρωστος, αλλά το να κατοικείς στο πνεύμα είναι να είσαι καλά. Αν έχεις μονάχα μια ανάσα, ο Θεός δεν θα σε αφήσει να πεθάνεις» («Κεφάλαιο 6» από «Ομιλίες του Χριστού στην αρχή»). Τα λόγια του Θεού με εφοδίασαν με πίστη και δύναμη. Ο Θεός είναι παντοδύναμος· ολόκληρο το σύμπαν και όλα τα πράγματα βρίσκονται στα χέρια Του, και το ίδιο και η ζωή και ο θάνατός μου. Αν ο Θεός δεν επιτρέψει τον θάνατό μου, κανείς δεν μπορεί να μου πάρει τη ζωή. Εάν πραγματικά πεθάνω, τότε μέσα σ’ αυτό βρίσκεται το θέλημα του Θεού και, παρόλο που δεν μπορώ να το συλλάβω, θα πρέπει και πάλι να υποταχθώ στις ενορχηστρώσεις και τις διευθετήσεις Του και να καταθέσω μαρτυρία για τον Θεό, ακολουθώντας το παράδειγμα του Ιώβ. Σκεπτόμενη αυτό, αισθανόμουν λιγότερο αναστατωμένη και δεν ένιωθα πλέον τόσο περιορισμένη από τη σκέψη του θανάτου. Ένιωθα πρόθυμη να υποταχθώ στ’ αλήθεια στον Θεό μέσα στην καρδιά μου.\nΠροηγούμενο: Πώς θα πρέπει να αντιμετωπίσω το ότι διαγνώστηκα με Ηπατίτιδα Β;\nΕπόμενο: Απέκτησα ορθοκολικό καρκίνο στα 70 μου: ο Θεός με έσωσε από τον θάνατο (Μέρος δεύτερο)\nΜαρτυρία ενός θαύματος εν μέσω απόγνωσης\nΚαθώς πορευόμαστε στη ζωή, ο καθένας από εμάς θα βιώσει κάποια εξαιρετικά γεγονότα που χαράσσονται στη μνήμη μας και δεν πρόκειται να ξεχαστούν ποτέ. Η εμπειρία που μου άφησε την πιο βαθιά εντύπωση ήταν η εποχή που ο σύζυγός μου είχε πάθει αυτοκινητιστικό ατύχημα, τότε που κανείς δεν ήξερε αν θα τα κατάφερνε, και οι ημέρες που ακολούθησαν, κατά τη διάρκεια των οποίων ένοιωθα εντελώς χαμένη και είχα φτάσει στα όριά μου.\nΠώς θα πρέπει να αντιμετωπίσω το ότι διαγνώστηκα με Ηπατίτιδα Β;\nΧτυπήθηκα από μια ασθένεια που ήρθε από το πουθενά και από τη μια στιγμή στην άλλη βρέθηκα βυθισμένη στον πόνο και την απελπισία, χάνοντας κάθε ελπίδα για ζωή.\nΘαυμαστή επιβίωση από επίθεση σμήνους σφηκών\nΗ Βίβλος λέει: «ο πιστεύων επ' αυτόν δεν θέλει καταισχυνθή» (Α’ Πέτρου 2:6). Μέσα από την προσωπική μου εμπειρία, συνειδητοποίησα πόσο αληθινά είναι αυτά τα λόγια.\nΠοιος είναι ο κύριος ένοχος που προκαλεί κατάθλιψη;\nΣε έκθεση που δημοσιεύθηκε στις 22 Μαρτίου 2018, ο Παγκόσμιος Οργανισμός Υγείας ανακοίνωσε ότι η κατάθλιψη αποτελεί κοινότατη παγκόσμια ασθένεια, με πάνω από τριακόσια εκατομμύρια πάσχοντες.


Αθλητισμός και ιατρική - efthia.gr\nΑθλητισμός και ιατρική\n31 Ιουλίου 2017 31 Ιουλίου 2017 0150\nΜε αφορμή τις νέες διατάξεις του Κ.Α.Π για υποχρεωτική παρουσία ιατρών ακόμα και σε ερασιτεχνικούς αγώνες αλλά και το νομοθέτημα της κάρτας υγεία αθλητή καλό θα ήταν να εξηγηθούν ορισμένα θέματα μείζονος σημασίας για την υγεία των αθλητών-υποψήφιων αθλητών.\nΚατ’ αρχάς, σε αντιδιαστολή με ότι πιστεύεται από το μη ιατρικό και μη αθλητικό προσωπικό, ο αθλητισμός δεν είναι μια λευκή επιταγή υγείας για κάθε οργανισμό. Ο Αθλητισμός είναι ένα έργο, ένα effort το οποίο προϋποθέτει και την αρμόζουσα σπλαχνική κόπωση. Πολλοί ξεχνάνε ότι συμμετέχει όλος ο οργανισμός συμπεριλαμβανομένων και των σπλάχνων, των ενδοκρινών αδένων, της καρδιάς ασφαλώς, του καρδιαγγειακού συστήματος, του συστήματος τον οστών και τελευταίου του μυικού συστήματος.\nΑυτή λοιπόν η σπλαχνική κόπωση επιβάλλει στον οργανισμό μας την κωδικοποιημένη πληροφορία της αντιρρόπησης, της προσαρμογής δηλαδή των λειτουργιών του στα νέα δεδομένα. Τα δεδομένα αυτά εξαρτώνται από μια σειρά παραγόντων όπως :\n1- Η κατάσταση υγείας (χρόνιες παθήσεις)\n2- Η δυνατότητα αντιρρόπησης (κατά πόσο μπορεί να αντέξει ο οργανισμός την ένταση της άθλησης)\n3-Η σχέση δυνατότητας με την ένταση(όλοι θέλουμε να είμαστε πρωταθλητές αλλά δεν μπορούμε όλοι)\n4-τον χρόνο αποθεραπείας και αποκατάστασης των όλων των συστημάτων και όχι μόνο του μυικού.\nΜε βάση λοιπόν αυτά τα στοιχεία συμπεραίνεται ότι η αξιολόγηση του καρδιαγγειακού συστήματος σε κατάσταση ηρεμίας δεν αποτελεί απόδειξη δυνατότητας άθλησης παρά μόνο ένδειξη. Κι αυτό γιατί η αντιρρόπηση στο έργο μπορεί να βγάλει στην επιφάνεια προβλήματα που στην ηρεμία απλα.. κοιμούνται. Καλό λοιπόν θα είναι ο αθλητής ή ο υποψήφιος αθλητής να αναζητεί κάτι περισσότερο από την απλή αξιολόγηση ηρεμίας καθώς και κάτι περισσότερο από μια απλή τυπική καρδιολογική εκτίμηση.\nΑλλωστε ο οργανισμός έχει χίλιους τρόπους να πεί .. κουράστηκα, δεν μπορώ, ετοιμάζομαι να καταρρεύσω, οπότε επιβάλλεται μια σφαιρική και συνεχής ιατρική αξιολόγηση.\nΟσον αφορά το θέμα με την παρουσία ιατρού σε αγώνες, καλό θα είναι να επεξηγηθεί ακόμα μια φορά η σημασία του ιατρού.\nΤο ιατρό δεν τον χρειαζόμαστε για το τράβηγμα , το διάστρεμμα , την θλάση. Ασφαλώς και είναι σημαντικές παθήσεις οι οποίες όμως έχουν ήδη εγκατασταθεί όταν συμβούν και η άμεση παρέμβαση δεν βοηθά στην αποθεραπεία. Το ιατρό τον χρειαζόμαστε για την καρδιοαναπνευστική αναζωογόνηση σε περίπτωση ανακοπής, για την ανάταξη της απόφραξης αεραγωγών λόγω χάλασης της βάσης της γλώσσας(αυτό που λέμε του γύρισε η γλώσσα), για την τραχειοτομή, για την αξιολόγηση της κρανιοεγκεφαλικής κάκωσης σε ενδεχόμενη σύγκρουση, με σωστή ακινητοποίηση αυχένα και κεφαλής.κα.\nΥπάρχουν επίσης πολλά συγγενή συμβάματα όπως το σύνδρομο του μακρού Q-T , το σύνδρομο romano-ward , η υπερτροφική μυοκαρδιοπάθεια, η αρρυθμιογόνος μυοκαριοπάθεια της δεξιάς κοιλίας, τα οποία είναι και εξαιρετικά δύσκολο να διαγνωσθούν σε μια καρδιολογική εκτίμηση ρουτίνας.\nΥπάρχουν όμως και παθήσεις όπως η νευροκαρδιογενής συγκοπή, η νευροεξαρτώµενη συγκοπή και η κακοήθης παρασυµπαθητικοτονία. Υπάρχει επίσης και η υπογλυκαιμία και λοιπές μεταβολικές και ενδοκρινικές διαταραχές.\nΑλλά μην νομίσετε ότι πάντα θα ευθύνεται ένα συγγενές (κληρονομικό) αίτιο. Είναι η σχέση αντιρρόπησης που προείπαμε που μπορεί να δημιουργήσει νέα δεδομένα στον οργανισμό (ένταση μη συμβατή με την δυνατότητα, ελλειπής αποθεραπεία συστημάτων, αναβολικά σκευάσματα κτλ)\nΤον ιατρό λοιπόν τον χρειαζόμαστε για όλα αυτά.\nΟ ιατρός δεν παρακολουθέί αγώνα.!!!\nΟ ιατρός παρακολουθεί τον αθλητή!!!!!\nΟ ιατρός ενδέχεται να κληθεί να σώσει μια ζωή!!!\nΠαρέμβαση Μιχελή στον ΕΛΓΑ για την Ανατ. Φθιώτιδα


HAWKWIND: “Spacehawks” - ROCKWAY\nSeptember 25, 2013 Δημήτρης Μαρσέλος ΚΡΙΤΙΚΕΣ Comments Off on HAWKWIND: “Spacehawks”\nΌταν μιλάει κάποιος για την επιρροή του αστρικού κόσμου στη μουσική, δεν μπορεί να μην αναφερθεί στους Hawkwind. Θα είναι ειδεχθές έγκλημα κάτι τέτοιο! Το συγκρότημα που έκανε όλους μας να μαστουρώσουμε με τους ήχους του και εκκόλαψε την μεγάλη φυσιογνωμία με το όνομα Lemmy, είναι και πάλι εδώ.\nΤο “Spacehawks” είναι κάτι σαν συλλογή. Περιέχει διαφορετικές προσεγγίσεις παλαιότερων κομματιών και κάποια καινούργια σαν δωράκι.\nΞεκινάει με μια περίεργη version του “Seasons”, από το πιο πρόσφατο album “Onwards”, που ακούγεται σαν από χαλασμένο μπομπινόφωνο και στη συνέχεια περιέχει στιγμές του κλασικού τους, “Warrior on edge of time” (1975), τα “Assault and Battery”, “Golden Void”, τα οποία ακολουθούνται από το “Where are they now”, σε ζωντανή ηχογράφηση μάλλον από κάποιο live τους για την 40η επέτειο. Την ίδια αντιμετώπιση είδαν και τα “Sonic Attack”, “Demented Man” και άλλα.\nΣτη συνέχεια, υπάρχει το “It’s all lies”, τραγούδι που υπήρχε στο “Stellar Variations”, που κυκλοφόρησαν ως Hawkwind Light Orchestra, το φρέσκο “Lonely Moon” και ο επαναπροσδιορισμός του “Sunship”.\nΜια κυκλοφορία που θα απασχολήσει κυρίως τους hardcore οπαδούς τους και συλλέκτες, αφού θα κυκλοφορήσει και σε βινύλιο, με την αναμφισβήτητη ποιότητα των Βρετανών “εξωγήινων” Hawkwind.\nΠροτείνω, με όλο το σεβασμό, να σταματήσουν με τα συλλεκτικά τους albums και να μας δώσουν ένα ακόμη “Onwards”!


ΜΙΣΘΟΙ ΣΤΗ ΡΩΣΙΑ\nΜισθοί στη Ρωσία\nΣύμφωνα με την Ρωσική Ομοσπονδιακή Υπηρεσία Στατιστικής, τον Απρίλιο 2019 το 50% των Ρώσων που εργάζονται σε μεγάλες και μεσαίες επιχειρήσεις, είχε μισθό χαμηλότερο από το μέσο όρο, ήτοι 34.335 ρούβλια (περίπου 489,03 ευρώ) ανά μήνα.\nΌμως, σύμφωνα με τη Rosstat, ο μισθός του 20% του εργατικού δυναμικού με τις υψηλότερες αποδοχές αντιστοιχεί στο 48% των συνολικών αμοιβών.\nΤο εν λόγω μέγεθος αυξάνει το συνολικό μέσο όρο.\nΣε γενικές γραμμές, ο μέσος μισθός του 10% των εργαζομένων με υψηλή μισθοδοσία, ανήλθε σε 157.200 ρούβλια (περίπου 2.239 ευρώ), δηλ. 13 φορές υψηλότερος από το μέσο μισθό του 10% των εργαζομένων που λαμβάνουν χαμηλή μισθοδοσία ήτοι 12.000 ρούβλια (περίπου 170,92 ευρώ).


REDWAVE PREVEZA: Ευρωζώνη: χτες, σήμερα, αύριο (5)\nΤο πρόβλημα της ανισομετρίας μέσα στην Ευρωπαϊκή Ένωση (αλλά και στην Ευρωζώνη) αποτυπώνεται πεντακάθαρα στην εξής δήλωση του Χάινερ Φλάσμπεκ (επικεφαλής του τμήματος για τις στρατηγικές ανάπτυξης στην Διαρκή Σύνοδο του ΟΗΕ για το εμπόριο και την ανάπτυξη): "Παρ' όλο που στις Βρυξέλλες, μαζί με τους κανόνες για τον περιορισμό των δημοσιονομικών ελλειμμάτων, συζητιούνται με υψηλή προτεραιότητα οι μακροοικονομικές ισορροπίες, δεν υπάρχει ως τώρα κανένα σχέδιο το οποίο να πείθει ότι μπορούν να εξαλειφθούν οι εξωτερικές ανισορροπίες που δημιουργήθηκαν στις αγορές κατά την τελευταία δεκαετία".\nΟι συνέπειες της κρίσης στην ανισομετρία και στην διόγκωση του δημόσιου χρέους στα κράτη-μέλη της Ευρωζώνης έχουν ανοίξει έντονη συζήτηση γύρω από τα σοβαρά διλήμματα τα οποία αφορούν το μέλλον της Ευρωζώνης. Στην συζήτηση αυτή πρωτοστατούν οι κυρίαρχες αστικές δυνάμεις της Ευρωζώνης, η Γερμανία και η Γαλλία. Εν όψει της πρόσφατης συνόδου κορυφής, πολλοί αναλυτές παρουσίασαν διάφορα σενάρια, ανάμεσα στα οποία ήσαν η αλλαγή των κανόνων λειτουργίας της Ευρωζώνης με τη διευκόλυνση των πιο χρεωμένων κρατών μέσω ευρωενωσιακού μηχανισμού, η αποπομπή των υπερχρεωμένων κρατών από τη σημερινή Ευρωζώνη και η αναμόρφωσή της με πιο ομοιογενείς οικονομίες, ακόμα και η διαμόρφωση δύο διαφορετικών ζωνών νομισμάτων. Τα σενάρια και οι προτάσεις αντανακλούν σ' ένα βαθμό διαφορετικά συμφέροντα τμημάτων της γερμανικής και της γαλλικής αστικής τάξης, καθώς και την παρέμβαση άλλων μεγάλων καπιταλιστικών κέντρων (κυρίως των ΗΠΑ, της Βρεττανίας, της Ρωσσίας, ακόμα και της Κίνας).\nΗ κυρίαρχη τάση της γερμανικής άρχουσας τάξης θέτει ως προτεραιότητα την θωράκιση του ευρώ (δηλαδή, την νομισματική σταθερότητα), θεωρεί επικίνδυνη την ανάληψη από το γερμανικό κράτος μεγάλου βάρους σχετικά με τη διαχείριση της υπερχρέωσης κρατών-μελών της Ευρωζώνης και υποστηρίζει τη μεγαλύτερη εμπλοκή των πιστωτών στη διαδικασία απαξίωσης κεφαλαίου. Ο αναλυτής Κ. Κάρστενσεν διατυπώνει συνοπτικά το συγκεκριμένο ζήτημα: "Μια πλήρης εγγύηση των κρατικών ομολόγων από την ΕΕ θα υπονομεύει την σταθερότητα της Ευρωζώνης και των χρηματοπιστωτικών αγορών και αυτό διότι καμιά χώρα, ούτε η Γαλλία ούτε η Γερμανία μαζί, δεν έχουν την οικονομική δύναμη να συμβάλουν σε κάθε απειλή χρεοκοπίας. Το τέλος της νομισματικής ένωσης σε μια ακόμα πιο σοβαρή κρίση θα έχει προγραμματιστεί εκ των προτέρων".\nΌμως, υπάρχει και μια μεγάλη μερίδα τής γερμανικής αστικής τάξης η οποία έχει ιδιαίτερα συμφέροντα στα υπερχρεωμένα κράτη και, ως εκ τούτου, αντιτίθεται στις παραπάνω επιλογές. Εδώ ανήκουν όσες γερμανικές τράπεζες θα καταγράψουν απώλειες σε περίπτωση απαξίωσης (αναδιάρθρωσης) του δημόσιου χρέους, μονοπωλιακοί όμιλοι που εξάγουν κυρίως καταναλωτικά εμπορεύματα, όμιλοι με σημαντικές επενδύσεις σε αυτά τα κράτη της Ευρωζώνης κλπ. Αυτή η πλευρά, εκτός από τον κίνδυνο των απωλειών που αντιμετωπίζει, προβάλλει και το πραγματικό επιχείρημα ότι η Γερμανία πρέπει να μεγεθύνει την εμπλοκή της στα "σχέδια σωτηρίας" των υπερχρεωμένων κρατών, μιας και δανείζει αυτές τις χώρες με υψηλό επιτόκιο και, επομένως, θα έχει πρόσθετο όφελος.\nΤα πράγματα, όμως, δεν είναι τόσο απλά. Πάντοτε η πραγματικότητα είναι πιο σύνθετη. Οι διαφορετικές προσεγγίσεις τμημάτων της γερμανικής άρχουσας τάξης αντανακλούν διαφορετικά συμφέροντα και διαφορετικές προτεραιότητες. Για παράδειγμα:\n- Οι εξαγωγές της Γερμανίας στις υπερχρεωμένες χώρες της Ευρωζώνης αναλογούν μόνο στο 5% των γερμανικών εξαγωγών εμπορευμάτων. Η βαθειά κρίση σε αυτές τις χώρες δεν εμπόδισε τη σημαντική συνολική αύξηση των γερμανικών εξαγωγών το 2010. Αυτό σημαίνει ότι, για τη γερμανική βιομηχανία, αυτές οι χώρες έχουν σχετικά μικρή οικονομική σημασία.\n- Οι πραγματικές δυνατότητες παρέμβασης της Γερμανίας είναι περιορισμένες σε σχέση με τη σημερινή έκταση του προβλήματος. Μη ξεχνάμε ότι μιλάμε για ένα πρόβλημα το οποίο απειλεί να πλήξει και την Ιταλία και το Βέλγιο αλλά ακόμη και την Γαλλία.\n- Παρά τα όσα υποστηρίζουν δημοσίως, τα "μεγάλα κεφάλια" γνωρίζουν ότι η διόγκωση του χρέους θα συνεχιστεί,αφού δεν εξαλείφονται οι αιτίες του προβλήματος. Μάλιστα, σχετικές μελέτες καταλήγουν στο συμπέρασμα ότι, όταν το δημόσιο χρέος μιας χώρας υπερβεί το 80% του ΑΕΠ, καθίσταται εξαιρετικά δύσκολη η ουσιαστική μείωσή του διότι επενεργούν ανεξέλεγκτοι παράγοντες όπως αυξήσεις των επιτοκίων δανεισμού, διόγκωση των ασφαλίστρων κινδύνο (CDS) κλπ.\n- Το περιβόητο "συμβούλιο σοφών της γερμανικής οικονομίας" προτείνει αυτήν την περίοδο αύξηση των επενδύσεων στο εσωτερικό της Γερμανίας για να δοθεί μεγαλύτερη ώθηση στην ανάπτυξη.\n- Εκτιμάται ότι η έκθεση των γερμανικών τραπεζών σε περιπτώσεις όπως της Ελλάδας είναι μικρότερη από αυτή των γαλλικών ομίλων που αποτελούν ένα σημαντικό ανταγωνιστή τους. Συνεπώς, οι γαλλικές τράπεζες τηρούν σκληρότερη στάση από τις γερμανικές απέναντι σε οποιαδήποτε αναδιάρθρωση χρεών.\n- Η χάραξη οποιασδήποτε οικονομικής πολιτικής από την Γερμανία απέναντι στα υπερχρεωμένα κράτη πρέπει να λάμβάνει υπ' όψη τα συμφέροντα άλλων ισχυρών κρατών που συμβαδίζουν σε αυτή τη φάση με τις στρατηγικές επιλογές της.\n- Η διατήρηση της Ευρωζώνης στη σημερινή της μορφή έχει μεγαλύτερη στρατηγική σημασία για ορισμένα ισχυρά κράτη απ' ότι έχει για την Γερμανία. Για παράδειγμα, η Ολλανδία έχει εμπορικό πλεόνασμα 10,6% του ΑΕΠ με την Ευρωζώνη, ενώ με τον υπόλοιπο κόσμο εμπορικό έλλειμμα 6,7% του ΑΕΠ. Αντίθετα, η Γερμανία παρουσιάζει μικρότερο εμπορικό πλεόνασμα με την Ευρωζώνη 2,1% του ΑΕΠ, αλλά διατηρεί εμπορικό πλεόνασμα 1,4% του ΑΕΠ και με τον υπόλοιπο κόσμο. Αυτό σημαίνει ότι οι Ολλανδοί "καίγονται" για την διατήρηση της Ευρωζώνης αλλά οι Γερμανοί μπορούν να σφυρίζουν αδιάφορα.\nΠροπαγάνδα redwave στις 1:47 μ.μ.


Αρκουμανέας: Στα 28,5 έτη ο μέσος όρος των νέων κρουσμάτων κορωνοϊού – CrashOnline.gr | Η Online έκδοση του περιοδικού CRASH!\nΑρκουμανέας: Στα 28,5 έτη ο μέσος όρος των νέων κρουσμάτων κορωνοϊού\nΟ Πρόεδρος του Εθνικού Οργανισμού Δημόσιας Υγείας Παναγιώτης Αρκουμανέας ανακοίνωσε τον μέσο όρο ηλικίας για τα νέα κρούσματα κορωνοϊού.\nΟπως αναφέρει στην ανάρτησή του, ο Παναγιώτης Αρκουμανέας: «Ο μέσος όρος ηλικίας των 2.327 νέων εργαστηριακά επιβεβαιωμένων κρουσμάτων της νόσου που ανακοινώθηκαν σήμερα από τον ΕΟΔΥ είναι 28,5 έτη».\nΟ ΕΟΔΥ ανακοίνωσε ότι τα νέα εργαστηριακά επιβεβαιωμένα κρούσματα κορωνοϊού που καταγράφηκαν τις τελευταίες 24 ώρες είναι 2.327, εκ των οποίων 6 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 437.345 (ημερήσια μεταβολή +0.5%), εκ των οποίων 51.2% άνδρες.\nΟι εισαγωγές νέων ασθενών Covid-19 στα νοσοκομεία της επικράτειας είναι 68 (ημερήσια μεταβολή +15.25%). Ο μέσος όρος εισαγωγών του επταημέρου είναι 56 ασθενείς. Η διάμεση ηλικία των κρουσμάτων είναι 42 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).\nΣυγκέντρωση διαμαρτυρίας αντιεμβολιαστών στη Θεσσαλονίκη -Κάλεσμα και για Σύνταγμα, Σέρρες\nΧειροκροτούν τον Δ. Γιαννακόπουλο για την δημοκρατική στάση του για τα εμβόλια\nΚ.Φαρσαλινός: «Η Γερμανία των ναζί εφάρμοζε πολιτικές υποχρεωτικής υγειονομικής καθαρότητας και διαχωρισμού»\nΠανεπιστήμιο Καλιφόρνια: “Σε μεγαλύτερο κίνδυνο οι έφηβοι από τα εμβόλια παρά από τον κορωνοϊό”


Μην μπερδεύετε το Ισλάμ με το αυτοαποκαλούμενο Ισλαμικό Κράτος | Euronews\nΜην μπερδεύετε το Ισλάμ με το αυτοαποκαλούμενο Ισλαμικό Κράτος\n«Οι βιαιότητες που έχουν διαπραχθεί από το αυτοαποκαλούμενο Ισλαμικό Κράτος δημιουργούν πολύ αρνητική εικόνα για το Ισλάμ, ειδικά στις ευρωπαϊκές χώρες με μεγάλους μουσουλμανικούς πληθυσμούς, όπως η Γαλλία. Πώς διαχωρίζουμε το Ισλάμ από τις ακραίες ισλαμικές ομάδες;»\nΑπάντηση από την Ζοσελίν Τσεζάρι, διευθύντριας του West Program για το Ισλάμ στο Πανεπιστήμιο του Χάρβαρντ και καθηγήτριας στο Πανεπιστήμιο Τζόρτζταουν:\n«Αυτή η σύγχυση υπάρχει εδώ και πολύ καιρό. Στην Ευρώπη, μπορούμε να πούμε ότι ξεκίνησε πριν από τις επιθέσεις της 11ης Σεπτεμβρίου.\nΣτη Γαλλία, για παράδειγμα, αυτό το μπέρδεμα υπάρχει από τότε που στην Αλγερία έκανε την εμφάνισή της η Ένοπλη Ισλαμική Οργάνωση και η αλγερινή κυβέρνηση προσπάθησε να την καταστείλει. Υπήρχε ήδη τότε σύγχυση ανάμεσα στους μουσουλμανικούς πληθυσμούς της Γαλλίας και την πραγματικότητα του ακραίου Ισλάμ σε μερικές μουσουλμανικές χώρες.\nΑυτή η σύγχυση μεγάλωσε μετά τις επιθέσεις της 11ης Σεπτεμβρίου και θα έλεγα ότι η δράση του αυτοαποκαλούμενου Ισλαμικού Κράτους σήμερα επιδεινώνει την παρούσα κατάσταση. Μπορούμε να δούμε τις συνέπειες αυτής της σύγχυσης σε όλη την Ευρώπη πλέον και όχι μόνο στη Γαλλία.\nΟι Ευρωπαίοι φοβούνται όλο και περισσότερο τα σύμβολα αλλά και τις εκφράσεις της ισλαμικής θρησκείας, όπως είναι οι μιναρέδες, η μπούρκα, το κρέας χαλάλ, δηλαδή το κρέας που προέρχεται από τελετουργική σφαγή και έχει ευλογηθεί από ιμάμη και η περιτομή.\nΒλέπουμε καθαρά λοιπόν ότι ο κόσμος φοβάται πλέον πάρα πολύ την έκφραση του Ισλάμ ως θρησκεία, γιατί το Ισλάμ συνδέεται με τον ένα ή τον άλλο τρόπο με τις υπερβολές και τις ακρότητες στον Αραβικό-Ισλαμικό Κόσμο.\nΤο κεντρικό ερώτημα αυτή τη στιγμή στην Ευρώπη είναι αν έχουν λόγο και νομιμότητα το Ισλάμ αλλά και οι υπόλοιπες θρησκείες στη δημόσια σφαίρα. Υπάρχει μια μεγάλη συζήτηση για αυτό το ζήτημα σήμερα στην Ευρώπη και σίγουρα αυτή η συζήτηση δεν έχει ολοκληρωθεί.\nΗ λύση δεν είναι να μην έχουμε πλέον Ισλάμ. Αντίθετα μάλιστα, πρέπει να βρούμε ένα διαφορετικό Ισλάμ που θα μπορέσει να εναντιωθεί στη σημερινή μισαλλόδοξη πλευρά του σαλαφισμού».\nΕάν θέλετε να θέσετε μια ερώτηση στην ενότητα U talk, πατήστε το κουμπί που ακολουθεί.


** ΞΕΝΟΔΟΧΕΊΑ ROOMS ARGUELLES 58, ΜΑΔΡΊΤΗ **\nRooms Arguelles 58 Μαδρίτη\nCalle Alberto Aguilera 58, Μαδρίτη, Ισπανία\nΤο Rooms Arguelles 58 2-αστέρων είναι σε εκλεκτή τοποθεσία κοντά σε Sol, που βρίσκεται 1.7 χλμ μακριά. Το άνετο ξενοδοχείο αποτελεί παράδειγμα αρχιτεκτονικής σε αποικιακό στιλ στη Μαδρίτη.\nΤο κέντρο της πόλης είναι 20 λεπτά με τα πόδια από το ξενοδοχείο. Έχει σταθμό του μετρό καθώς και τον σταθμό του μετρό Arguelles δίπλα στο ξενοδοχείο.\nΑυτό το ξενοδοχείο βρίσκεται στην περιοχή Chamberí, φημισμένη για παλάτι, μουσεία και ναό.\nΤο Rooms Arguelles 58 διαθέτει ανεξάρτητη ρύθμιση κλιματισμού, Wi-Fi, μπαλκόνι, φούρνο μικροκυμάτων και προσωπικό υπολογιστή σε όλα τα δωμάτια. Οι επισκέπτες έχουν στη διάθεσή τους κοινά μπάνια που διαθέτουν ντους, σεσουάρ και μεγάλες πετσέτες μπάνιου σε κάθε δωμάτιο.\nΟι επισκέπτες μπορούν να φτάσουν στο Rooms Arguelles 58 οδικώς από το αεροδρόμιο Barajas σε 20 λεπτά.\nRooms Arguelles 58, Ισπανία\nGlobales Acis Y Galatea Μαδρίτη


Ισπανία – Σερβία 81-69: Η “φούρια ρόχα” έσπασε τον σερβικό τσαμπουκά – xOrisOria News\nΙσπανία – Σερβία 81-69: Η “φούρια ρόχα” έσπασε τον σερβικό τσαμπουκά\nΙσπανία – Σερβία 81-69: Η "φούρια ρόχα" έσπασε τον σερβικό τσαμπουκά\nΗ Ισπανία κέρδισε τη Σερβία (81-69) και "κλείδωσε" την πρώτη θέση στον όμιλο, εξασφαλίζοντας παράλληλα ότι μόνο στον τελικό -δυνητικά- μπορεί να αντιμετωπίσει την Team USA.\nΗ Σερβία κέρδισε με εντυπωσιακό τρόπο τους τέσσερις πρώτους αγώνες της στο Παγκόσμιο Κύπελλο, απέναντι στην Ισπανία όμως γνώρισε την ήττα. Η ομάδα του Σέρτζιο Σκαριόλο έκανε εξαιρετικό παιχνίδι, πήρε τη νίκη (81-69) και εξασφάλισε την πρωτιά στον όμιλο, που συνεπάγεται δύο πολύ βασικά πράγματα: αφενός θα παίξει με την Πολωνία στους "8" (ενώ η Σερβία πέφτει πάνω στην Αργεντινή), αφετέρου -αν δεν γίνει κάποιο… παράδοξο αύριο- μόνο στον τελικό μπορεί να συναντήσει την Team USA.\nΑπό την άλλη, οι "όρλοβι" παρουσιάστηκαν πολύ νευρικοί, βγήκαν γρήγορα εκτός ρυθμού και δεν κατάφεραν να συγκρατήσουν τον εκνευρισμό τους -με αποκορύφωμα την αποβολή του Νίκολα Γιόκιτς με 6'40'' για το τέλος της τρίτης περιόδου.\nΟ Ρίκι Ρούμπιο ήταν εξαιρετικός κουμανταδόρος στα 25'37'' που βρέθηκε στο παρκέ, έχοντας 19 πόντους (3/10 δίποντα, 2/3 τρίποντα, 7/7 βολές), 5 ριμπάουντ, 4 ασίστ, 1 λάθος και 1 κλέψιμο. Ήταν εξαιρετικός τόσο οργανωτικά όσο και εκτελεστικά, όταν έπρεπε, ενώ σπουδαίος ήταν επίσης ο Βίκτορ Κλαβέρ. Ο φόργουορντ της Μπαρτσελόνα έβγαλε πολλές μεγάλες άμυνες, ενώ πρόσθεσε 14 πόντους και 7 ριμπάουντ στη στατιστική του.\nΑπό τα 5/14 σουτ της πρώτης περιόδου, η Ισπανία εκτοξεύθηκε στα 10/14 εντός παιδιάς στη δεύτερη. Τεράστια απόκλιση στην παραγωγικότητα της "φούρια ρόχα" που δικαιολόγησε τη μετατροπή του -7 σε +8 σε ένα δεκάλεπτο. Εκεί (στο δεύτερο) μπήκαν κι οι βάσεις για τη νίκη.\nΗ Σερβία ξεκίνησε καλύτερα το παιχνίδι, μπορεί να μην βρήκε αφορμές για να τρέξει το γήπεδο, εν τούτοις ο Μπόγκνταν Μπογκντάνοβιτς με τον Στέφαν Γιόβιτς κατάφεραν να δημιουργήσουν πολλά προβλήματα στην ισπανική άμυνα. Το +7 (13-20) της πρώτης περιόδου δεν κράτησε για πολύ όμως, αφού στη δεύτερη περίοδο οι παίκτες του Σέρτζιο Σκαριόλο έβλεπαν το σερβικό καλάθι σαν βαρέλι.\nΜε 4/4 δίποντα, 6/10 τρίποντα και 6/7 βολές έφεραν τούμπα το παιχνίδι, άλλαξαν άρδην τον ρυθμό και βρέθηκαν στο +8 (45-37), που αποτέλεσε τη βάση για τη νίκη τους. Παρεμπιπτόντως, εκμεταλλεύτηκαν απόλυτα σε αυτό το διάστημα το γεγονός πως ο Σάσα Τζόρτζεβιτς παρέταξε στο παρκέ μια πολύ ψηλή πεντάδα, με τον Νέμανια Μπιέλιτσα στο "3" και το δίδυμο των Νίκολα Γιόκιτς – Νίκολα Μιλουτίνοβ στη ρακέτα.\nΗ Ισπανία είχε καταφέρει να πάει το παιχνίδι της εκεί που ήθελε, περιόρισε αισθητά την δράση των ψηλών της Σερβίας κι είχε να απασχολείται μόνο με τα κατορθώματα του Μπόγκνταν Μπογκντάνοβιτς. Η διαφορά έφτασε μέχρι το +21 (63-42 στο 26') για τη "φούρια ρόχα" την ίδια ώρα που οι "όρλοβι" ήταν τόσο εκνευρισμένοι, που δεν μπορούσαν να κάνουν τίποτα σωστά. Μέχρι κι ο Νίκολα Γιόκιτς αποβλήθηκε (με τεχνική ποινή, δύο λεπτά αφότου είχε χρεωθεί με αντιαθλητικό φάουλ)!\nΟι παίκτες του Σάσα Τζόρτζεβιτς δεν πέταξαν πάντως λευκή πετσέτα. Το κάθε άλλο. Το σχήμα με τους τρεις κοντούς (Στέφαν Γιόβιτς – Μπόγκνταν Μπογκντάνοβιτς – Βασίλιε Μίτσιτς) απέδωσε καρπούς, η διαφορά πήγε μέχρι το -8 στα μισά της τελευταίας περιόδου, αλλά… έμεινε εκεί.\nΟ Σέρτζιο Σκαριόλο ακολούθησε με τρεις κοντούς, ο Σέρχιο Γιουλ έπαιξε εκπληκτική άμυνα στον Μπόγκνταν Μπογκντάνοβιτς (σε συνεχόμενες κατοχές δεν ακούμπησε την μπάλα) και το δίποντο του Ρίκι Ρούμπιο στο 1'37'' για το φινάλε (και το +10) ουσιαστικά έγραψε τον επίλογο της αναμέτρησης.\nΗ Ισπανία επιβλήθηκε (81-69), έσπασε το αήττητο και τον… τσαμπουκά της Σερβίας και έδειξε ότι μπορεί να διεκδικήσει ένα μετάλλιο -πέντε χρόνια μετά το κάζο στην πατρίδα τους.\nΣΕΡΒΙΑ (Τζόρτζεβιτς): Μπίρτσεβιτς 3 (1), Μπιέλιτσα 3 (0/5 σουτ, 3/4 βολές), Μπογκντάνοβιτς 26 (7/9 βολές, 2/5 τρίποντα, 6/6 βολές, 10 ριμπάουντ, 6 ασίστ σε 35'17''), Γκούντουριτς (0/2 σουτ), Γιόκιτς 6 (5 ριμπάουντ), Γιόβιτς 4 (0/3 τρίποντα), Λούτσιτς 8 (1/3 δίποντα, 0/2 τρίποντα, 6/7 βολές), Μαριάνοβιτς, Μίτσιτς 5 (1/3 δίποντα, 0/2 τρίποντα), Μιλουτίνοβ 7, Ραντούλιτσα 7, Σιμόνοβιτς.\nΠοιους άνδρες θέλουν οι γυναίκες ανάλογα με την ηλικία τους ( 1,745 )


Εύκολες καλοκαιρινές εμφανίσεις στο γραφείο - NEOI AΓΩΝΕΣ ΗΠΕΙΡΟΥ\nΤο ντύσιμο για τη δουλειά είναι κάτι που πολλές φορές μας ταλαιπωρεί εμάς τις γυναίκες. Πέρα από όλες τις άλλες υποχρεώσεις και το τρέξιμο της καθημερινότητας, πρέπει να σκέφτεσαι τι θα φορέσεις την επόμενη μέρα στο γραφείο και αυτό συχνά οδηγεί σε αδιέξοδο.\nΑκόμα κι αν έχεις αποφασίσει από την προηγούμενη μέρα το ντύσιμο που θα κάνεις, σίγουρα έχεις πιάσει κάποια στιγμή τον εαυτό σου να αλλάζει γνώμη τελευταία στιγμή και να ψάχνει στην ντουλάπα άλλα ρούχα, μέσα στην απελπισία.\nΏρα να σταματήσεις να αγχώνεσαι!\nΠαρακάτω θα βρεις συγκεντρωμένα κομμάτια – κλειδιά, από αγαπημένα brands, που θα σε βγάλουν από κάθε δύσκολη θέση.\nTo maxi Peace and chaos\nΈνα maxi αέρινο φόρεμαασύμμετροαποτελεί ιδανική επιλογή για το καλοκαίρι και διαχρονική αξία. Κομψό και βολικό, σε μήκος που σε κάνει να αισθάνεσαι άνετα στο γραφείο, αν δεν σου επιτρέπονται οι πιο τολμηρές επιλογές, αλλά και με άκρως θηλυκό άνοιγμα στο ντεκολτέ. Φόρεσέ το με ένα ζευγάρι εντυπωσιακά σανδάλια,με τα αγαπημένα σουπέδιλα με χαμηλό τακούνι για μια πιο stylish εμφάνιση, ή με μπαλαρίνες σε nudeτόνους για να δείξει έξτρα chic. Δες όλα τα κομμάτια της Peaceandchaos&διάλεξε τα δικά σου αγαπημένα!\nΜία maxiφούστα κολακεύει απίστευτα τη σιλουέτα και μπορεί να σου χαρίσει τα πιο εντυπωσιακά outfit για το γραφείο, μέσα σε λίγα λεπτά. Σου προσφέρει τη δροσιά και την ευκολίαπου χρειάζεσαι στο ντύσιμο το καλοκαίρι και παράλληλα μπορεί να σε συνοδεύσει από το πρωί μέχρι και μετά τη δουλειά, στο ποτό με τους φίλους!\nΤαιριάζει ιδανικά με τα πέδιλά σου ή ακόμα και με ένα ζευγάρι γόβες, αν ντύνεσαι πιο επίσημα.Ανακάλυψε εδώ ακόμη περισσότερα ρούχα MalloryTheLabelκαι αναβάθμισε το officelookσου.\nΓια τις μέρες του καλοκαιριού που ο υδράργυροςανεβαίνειεπικίνδυνα, επίλεξε ένα minidress, που πέφτει λίγο πάνω από το γόνατο, χωρίς να χάνει στιγμή την κομψότητά του. Το shirtdress είναι από τις μεγαλύτερες τάσεις και το αγαπάμε πολύ,σε κάθε εκδοχή του.\nΟι ανοιχτές αποχρώσεις θα αναδείξουν το μαύρισμά σου, ενώ το ύφασμαθα σου δώσει την ανάλαφρη – χωρίς υπερβολές – διάθεση, στον βαθμό που ανταποκρίνεται σε έναν επαγγελματικό χώρο. Ανπροτιμάςκάτι πιο safe τότε το μαύρο θα σε ικανοποιήσει απόλυτα. Βρες ακόμη περισσότερα looksμε την υπογραφή CompaniaFantastica και απόκτησε τα σε summersales!\nΜπες τώρα στο artistishop.gr και ανακάλυψε μοναδικές επιλογές από PeaceandChaos, Mallory, CompaniaFantastica, αλλά και πολλά ακόμη αγαπημένα brandsγια να βρεις ό, τι χρειάζεσαι!\nΠρωτεΐνες όγκου ή πρωτεΐνες γράμμωσης; Η κατάλληλη επιλογή για σένα


Συχνές Ερωτήσεις | ACUVUE® GR\nΥπάρχει κάποια συσχέτιση μεταξύ της χρήσης φακών επαφής και του COVID-19;\nΗ ACUVUE® υποστηρίζει την καθοδήγηση που παρέχεται από τις αρχές δημόσιας υγείας για την πρόληψη της εξάπλωσης του κορωνοϊού (COVID-19) αποφεύγοντας την επαφή με το πρόσωπο και τα μάτια. Μέχρι σήμερα, δεν υπάρχουν στοιχεία που να υποδηλώνουν οποιαδήποτε συσχέτιση μεταξύ της εξάπλωσης του COVID-19 και της χρήσης φακών επαφής ή λοιπών περιστατικών μόλυνσης από τον COVID-19 που σχετίζονται με τη χρήση των φακών επαφής. Οι χρήστες φακών επαφής ACUVUE® θα πρέπει πάντα να ακολουθούν τις οδηγίες ορθής χρήσης και φροντίδας των φακών όπως έχουν δοθεί.\nΛεπτομερείς πληροφορίες μπορείτε να βρείτε στον ιστότοπο ACUVUE® στις ενότητες “ΧΡΗΣΗ & ΦΡΟΝΤΙΔΑ” και “Εφαρμογή & Αφαίρεση”. *Δείτε εδώ τις συστάσεις του Παγκόσμιου Οργανισμού Υγείας σχετικά με τον ασφαλή τρόπο καθαρισμού των χεριών.\nΥπήρξε κάποιο περιστατικό COVID-19 που να σχετίζεται με τη χρήση φακών επαφής;\nΜέχρι σήμερα, δεν υπάρχουν στοιχεία που να υποδηλώνουν οποιαδήποτε συσχέτιση μεταξύ της εξάπλωσης του COVID-19 και της χρήσης φακών επαφής ή λοιπών περιστατικών μόλυνσης από τον COVID-19 που σχετίζονται με τη χρήση των φακών επαφής.\nΘα μπορούσε η χρήση των φακών επαφής μου να αυξήσει τον κίνδυνο προσβολής μου από τον Κορωνοϊό;\nΔεν υπάρχουν στοιχεία αυξημένου κινδύνου προσβολής από τον COVID-19 από τη χρήση φακών επαφής σε σύγκριση με τα γυαλιά οράσεως.\nΕίναι πιο ασφαλές, αυτήν τη στιγμή, να φοράω τα γυαλιά μου παρά τους φακούς επαφής μου;\nΣύμφωνα με τα Κέντρα Ελέγχου και Πρόληψης Νοσημάτων, μπορεί να είναι πιθανό κάποιος να προσβληθεί από τον COVID-19 αγγίζοντας μία επιφάνεια ή ένα αντικείμενο που βρίσκεται πάνω του ο ιός και στη συνέχεια αγγίζοντας το στόμα, τη μύτη ή πιθανόν τα μάτια του, αλλά αυτό δεν θεωρείται ο κύριος τρόπος διασποράς του ιού. Οι φακοί επαφής μπορούν να χρησιμοποιηθούν με ασφάλεια, αποτρέποντας την πιθανή μόλυνση ακολουθώντας τις οδηγίες ορθής φροντίδας των φακών επαφής σύμφωνα με τις συμβουλές ενός επαγγελματία οφθαλμικής υγείας, οι οποίες περιλαμβάνουν το σχολαστικό πλύσιμο, τον καθαρισμό και το στέγνωμα των χεριών σας πριν από το χειρισμό των φακών επαφής.\nΕίναι ασφαλής η χρήση φακών επαφής κατά τη διάρκεια της πανδημίας του COVID-19;\nΝαι, είναι ασφαλής η χρήση φακών επαφής αυτήν τη στιγμή. Όπως πάντα, ενθαρρύνουμε όλους τους χρήστες φακών επαφής να ακολουθούν τις οδηγίες ορθής φροντίδας των φακών σύμφωνα με τις συμβουλές του επαγγελματία οφθαλμικής υγείας. Οι οποίες περιλαμβάνουν το σχολαστικό πλύσιμο, τον καθαρισμό και το στέγνωμα των χεριών σας πριν από το χειρισμό των φακών επαφής. Λεπτομερείς πληροφορίες μπορείτε να βρείτε στον ιστότοπο ACUVUE® στις ενότητες “ΧΡΗΣΗ & ΦΡΟΝΤΙΔΑ” και “Εφαρμογή & Αφαίρεση”. *Δείτε εδώ τις συστάσεις του Παγκόσμιου Οργανισμού Υγείας σχετικά με τον ασφαλή τρόπο καθαρισμού των χεριών.\nΚινδυνεύω να προσβληθώ από τον COVID-19 εάν αγγίξω τα μάτια μου κατά την εφαρμογή και αφαίρεση των φακών επαφής μου;\nΟι χρήστες φακών επαφής ACUVUE® θα πρέπει πάντα να ακολουθούν τις οδηγίες ορθής χρήσης και φροντίδας των φακών όπως έχουν δοθεί από έναν επαγγελματία οφθαλμικής υγείας.\nΛεπτομερείς πληροφορίες μπορείτε να βρείτε στον ιστότοπο ACUVUE® στις ενότητες “ΧΡΗΣΗ & ΦΡΟΝΤΙΔΑ” και “Εφαρμογή & Αφαίρεση”.\nΕάν έχω συμπτώματα του COVID-19 μπορώ να συνεχίσω να φορώ τους φακούς επαφής μου;\nΣυνιστούμε εάν αισθάνεστε αδιαθεσία να χρησιμοποιήσετε τα γυαλιά οράσεώς σας καθώς μπορεί να είναι πιο άνετα. Ακολουθείτε πάντα τις οδηγίες του επαγγελματία οφθαλμικής υγείας και τις οδηγίες χρήσης των φακών επαφής.\nΕίναι καλύτερο να φοράω φακούς επαφής ημερήσιας αντικατάστασης παρά φακούς συχνής αντικατάστασης κατά τη διάρκεια της πανδημίας του COVID-19;\nΜέχρι σήμερα, δεν υπάρχουν στοιχεία που να υποδηλώνουν οποιαδήποτε συσχέτιση μεταξύ της εξάπλωσης του COVID-19 και της χρήσης φακών επαφής ή λοιπών περιστατικών μόλυνσης από τον COVID-19 που σχετίζονται με τη χρήση των φακών επαφής. Επί του παρόντος δεν υπάρχουν στοιχεία που να υποδηλώνουν ότι οι φακοί συχνής αντικατάστασης είναι λιγότερο ασφαλείς από τους φακούς ημερήσιας αντικατάστασης. Οι χρήστες φακών επαφής ACUVUE® θα πρέπει πάντα να ακολουθούν τις οδηγίες ορθής χρήσης και φροντίδας των φακών όπως έχουν δοθεί από τον επαγγελματία οφθαλμικής υγείας. Πιο συγκεκριμένα, και όπως πάντα, η υγιεινή των χεριών είναι καθοριστικής σημασίας για την ασφαλή χρήση των φακών επαφής είτε ημερήσιας είτε συχνής αντικατάστασης. Λεπτομερείς πληροφορίες μπορείτε να βρείτε στον ιστότοπο ACUVUE® στις ενότητες “ΧΡΗΣΗ & ΦΡΟΝΤΙΔΑ” και “Εφαρμογή & Αφαίρεση”.\nΠώς μπορώ να παραγγείλω τους φακούς μου ή να πληροφορηθώ σχετικά με τη χρήση των φακών επαφής ενώ τα καταστήματα είναι κλειστά;\nΓια γενικές πληροφορίες σχετικά με τη χρήση φακών επαφής παρακαλούμε επισκεφθείτε τον ιστότοπό μας www.acuvue.gr όπου θα βρείτε πληθώρα πηγών και πληροφοριών. Για πιο εξειδικευμένες συμβουλές παρακαλούμε επικοινωνήστε με τον επαγγελματία οφθαλμικής υγείας. Λεπτομερείς πληροφορίες μπορείτε να βρείτε στον ιστότοπο ACUVUE® στις ενότητες “ΧΡΗΣΗ & ΦΡΟΝΤΙΔΑ” και “Εφαρμογή & Αφαίρεση”.\nΤί θα πρέπει να χρησιμοποιήσω για τον καθαρισμό των φακών επαφής μου συχνής αντικατάστασης κατά τη διάρκεια της πανδημίας του COVID-19;\nΣυνιστούμε να χρησιμοποιείτε ένα κατάλληλο διάλυμα απολύμανσης που θα σας βοηθήσει στην απολύμανση και προστασία των φακών σας από επιβλαβή μικρόβια και βακτήρια. Οι χρήστες φακών επαφής ACUVUE® θα πρέπει πάντα να ακολουθούν τις οδηγίες ορθής χρήσης και φροντίδας των φακών όπως έχουν δοθεί από τον επαγγελματία οφθαλμικής υγείας. Λεπτομερείς πληροφορίες μπορείτε να βρείτε στον ιστότοπο ACUVUE® στις ενότητες “ΧΡΗΣΗ & ΦΡΟΝΤΙΔΑ”.\nΥπάρχει κάποια εναλλακτική λύση που μπορώ να χρησιμοποιήσω για τον καθαρισμό των φακών μου εάν δε μπορώ να βρω διάλυμα απολύμανσης φακών επαφής;\nΔυστυχώς, όχι. Για τους φακούς επαφής συχνής αντικατάστασης πρέπει πάντα να χρησιμοποιείτε διάλυμα απολύμανσης, σύμφωνα με τις οδηγίες του επαγγελματία οφθαλμικής υγείας, ως μέρος της καθημερινής σας ρουτίνας καθαρισμού των φακών. Οι χρήστες φακών επαφής ACUVUE® μπορούν να βρουν λεπτομερείς πληροφορίες στον ιστότοπο ACUVUE® στην ενότητα “ΧΡΗΣΗ & ΦΡΟΝΤΙΔΑ”. Εάν φοράτε φακούς επαφής ημερήσιας αντικατάστασης απλά πετάξτε τους μετά τη χρήση.\nΘα μπορούσα να παραγγείλω ποσότητα φακών επαφής για έξι μήνες;\nΝα είστε βέβαιοι ότι θα συνεχίσουμε να εφοδιάζουμε με φακούς επαφής ACUVUE® έτσι ώστε να μπορείτε να τους προμηθευτείτε μέσω του οπτικού σας, εξασφαλίζοντας ότι δεν θα μείνετε χωρίς τους φακούς σας. Ενώ η καλύτερη απόφαση ήταν να κλείσουν τα φυσικά καταστήματα περιορίζοντας την προσωπική αλληλεπίδραση, τα περισσότερα καταστήματα θα προσφέρουν online υποστήριξη μέσω ηλεκτρονικού ταχυδρομείου ή μέσω τηλεφώνου. Εάν έχετε μία συνταγή σε ισχύ, παρακαλούμε επισκεφθείτε την ιστοσελίδα του οπτικού σας στην οποία μπορείτε να παραγγείλετε εκ νέου τους φακούς σας ή να επικοινωνήσετε απευθείας μαζί του για περισσότερες πληροφορίες.\nΠώς μπορώ να γνωρίζω ότι οι φακοί επαφής ACUVUE® δεν έχουν κατασκευαστεί από κάποιον που έχει προσβληθεί από το κορωνοϊό;\nΣε όλες τις εγκαταστάσεις της Johnson & Johnson έχουμε βελτιωμένα πρωτόκολλα καθαρισμού. Όλοι οι φακοί επαφής ACUVUE® κατασκευάζονται σε αποστειρωμένο περιβάλλον με αυτοματοποιημένη διαδικασία συσκευασίας των προϊόντων.\nΤι κάνει η Johnson & Johnson ως εταιρεία υγειονομικής περίθαλψης για την αντιμετώπιση του COVID-19;\nΩς πρωτοπόρος στην παγκόσμια υγεία, προτεραιότητα μας παραμένουν οι πελάτες μας, οι καταναλωτές και οι εργαζόμενοι. Ασχολούμαστε με το να κάνουμε ό,τι μπορούμε για να βοηθήσουμε στην αντιμετώπιση αυτής της κρίσης στην υγεία, συμπεριλαμβανομένης της κινητοποίησης των καλύτερων επιστημόνων μας για τη διερεύνηση πειραματικών, νέων φαρμάκων και παρεμβάσεων για την πρόληψη των λοιμώξεων.\nΣτις 30 Μαρτίου του 2020, η Johnson & Johnson ανακοίνωσε ότι έχουμε πειραματικό εμβόλιο κατά του COVID-19 σε μια νέα συνεργασία ορόσημο με το Υπουργείο Υγείας και Ανθρωπίνων Υπηρεσιών των ΗΠΑ και πως δεσμευόμαστε για την προμήθεια ενός δισεκατομμυρίου εμβολίων παγκοσμίως για χρήση έκτακτης ανάγκης εν μέσω πανδημίας. Μαζί με την Αρχή Έρευνας και Ανάπτυξης Προηγμένης Βιοϊατρικής Έρευνας (Biomedical Advanced Research and Development Authority-BARDA) δεσμεύσαμε περισσότερα από ένα δισεκατομμύριο δολάρια για την Έρευνα και Ανάπτυξη Καινοτόμου Εμβολίου καταπολέμησης του Κορωνοϊού και αναμένουμε να ξεκινήσει η πρώτη φάση δοκιμών σε ανθρώπινο δείγμα του πειραματικού εμβολίου το αργότερο μέχρι το Σεπτέμβριο του 2020.\nΤον Ιανουάριο του 2020, η Johnson & Johnson ανακοίνωσε την υποστήριξη μας στους εργαζόμενους πρώτης γραμμής στον τομέα της υγείας μέσω του Καινοτόμου Κέντρου για την υγεία των Εργαζόμενων της Johnson & Johnson, δεσμεύοντας 250 εκατομμύρια δολάρια για 10 χρόνια. Στις 30 Μαρτίου του 2020, ο Όμιλος Εταιρειών Johnson & Johnson και το Ίδρυμα Johnson & Johnson ανακοίνωσαν ότι αυξάνουν αυτήν την οικονομική δέσμευση κατά 50 εκατομμύρια δολάρια για άμεση αντιμετώπιση του COVID-19, επικεντρώνοντας στην υποστήριξη των υγειονομικών εργαζομένων στην πρώτη γραμμή. Τώρα, περισσότερο από ποτέ, αξιοποιούμε όλες μας τις δυνατότητές για τις ανάγκες των νοσοκόμων, των ιατρών, των μαιών και όλων των εργαζομένων στον τομέα της υγείας της. Αυτός ο αγώνας δεν είναι καινούργιος για εμάς ούτε θα τελειώσει τις επόμενες εβδομάδες, η υποστήριξή μας θα ανταποκρίνεται σε επείγουσες, βραχυπρόθεσμες ανάγκες ενώ ταυτόχρονα οικοδομεί ένα ταχέως αναπτυσσόμενο εργατικό δυναμικό στον τομέα της υγείας μακροπρόθεσμα.\nΗ Johnson & Johnson δεσμεύεται να βοηθήσει τα άτομα και τις κοινότητες σε όλο τον κόσμο να διαχειριστούν τις πρωτοφανείς επιπτώσεις του COVID-19. Μάθετε περισσότερα: εδώ\nΠρόσθετες Σχετικές Πηγές\nBCLA links on Contact Lens Wear and Coronavirus (COVID-19) guidance from BCLA (Statements for ECPs and consumer as attached)\nCORE links – Waterloo University, Canada\nEUROMCONTACT Links for ECPs and patients\nPublication “Contact lens practice in the time of COVID-19” by Dr Fabrizio Zeri & Dr Szehzad Naroo, journal of the British Contact Lens Association\nΚΟΡΥΦΑΙΕΣ ΣΥΧΝΕΣ ΕΡΩΤΗΣΕΙΣ\nΤι ηλικία πρέπει να έχω για να φορέσω φακούς επαφής;\nΔεν υπάρχει ακριβές όριο ηλικίας για να αρχίσετε να φοράτε φακούς επαφής. Το σημαντικότερο είναι να μπορείτε να αναλάβετε την ευθύνη της φροντίδας τους. Οι περισσότεροι άνθρωποι μπορούν να αρχίσουν να φορούν φακούς επαφής στην αρχή της εφηβείας. Μιλήστε με τους γονείς σας και συμβουλευτείτε έναν εφαρμοστή για να μπορέσετε να αποφασίσετε εάν οι φακοί επαφής είναι κατάλληλοι για εσάς.\nΕίναι οι φακοί επαφής άνετοι;\nΟι φακοί επαφής με σωστή εφαρμογή θα πρέπει να σας προσφέρουν άνεση, και οι πιο σύγχρονοι μαλακοί φακοί είναι κατασκευασμένοι από πλούσια σε υγρασία υλικά που επιτρέπουν στο οξυγόνο να τους διαπερνά.\nΜπορούν οι φακοί επαφής να χαθούν πίσω από το μάτι μου;\nΌχι. Είναι πρακτικά αδύνατο ένας φακός επαφής να χαθεί πίσω από το μάτι σας. Υπάρχει μια μεμβράνη που καλύπτει το μάτι σας, η οποία συνδέεται με το εσωτερικό των βλεφάρων σας, έτσι ο φακός δεν μπορεί να χαθεί πίσω από το μάτι.\nΜπορούν οι φακοί επαφής να κολλήσουν στο μάτι μου;\nΟι φακοί επαφής δεν μπορούν να κολλήσουν στο μάτι σας εάν ακολουθείτε τις συμβουλές του εφαρμοστή σας σχετικά με την εφαρμογή, τη φροντίδα και την αφαίρεσή τους. Η εξοικείωση με την αφαίρεση των φακών σας χρειάζεται λίγη υπομονή και εξάσκηση. Να θυμάστε να αφαιρείτε τους φακούς σας πριν κοιμηθείτε και, εάν δίνουν μια αίσθηση ξηρότητας, δοκιμάστε μερικές σταγόνες ενυδάτωσης πριν τους αφαιρέσετε.\nΜάθετε σχετικά με την εφαρμογή και την αφαίρεση των φακών >\nΜπορούν οι φακοί να πέσουν από το μάτι μου;\nΟι φακοί επαφής που εφαρμόζουν σωστά θα πρέπει να παραμένουν στη θέση τους. Στη σπάνια περίπτωση που ένας φακός μετακινηθεί, εάν ανοιγοκλείσετε τα μάτια σας μερικές φορές θα πρέπει να επανέλθει στη θέση του. Εναλλακτικά, μπορείτε να κάνετε μια ήπια μάλαξη στο βλέφαρό σας για να βοηθήσετε στην επαναφορά ή να πλύνετε τα χέρια σας και να επαναφέρετε το φακό ξανά στη θέση του με το δάχτυλό σας.\nΜπορούν οι φακοί επαφής να γδάρουν το μάτι μου;\nΥπάρχει πιθανότητα να παρουσιαστούν προβλήματα με τους φακούς επαφής, ωστόσο, είναι πολύ μικρή. Τα περισσότερα προβλήματα οφθαλμικής υγείας σχετίζονται με κακή εφαρμογή φακών ή μη τήρηση των οδηγιών φροντίδας και χρήσης του εφαρμοστή σας.\nΧρειάζονται τα μάτια μου τακτικά μια μέρα ως διάλειμμα από τους φακούς επαφής για να «αναπνέουν»;\nΟι περισσότεροι σύγχρονοι, μαλακοί φακοί επαφής είναι κατασκευασμένοι από πλούσια σε υγρασία υλικά που επιτρέπουν στο οξυγόνο να τους διαπερνά. Εκτός εάν ο εφαρμοστής σας έχει δώσει διαφορετικές οδηγίες, θα πρέπει να μπορείτε να φοράτε τους φακούς επαφής σας κάθε μέρα. Ρωτήστε τον εφαρμοστή σας σχετικά με το καθημερινό πρόγραμμα χρήσης σας.\nΚάνουν οι φακοί επαφής κακό στα μάτια;\nΕφόσον τηρείτε το πρόγραμμα αντικατάστασης και τις οδηγίες καθαρισμού που σας έχει δώσει ο εφαρμοστής σας και επιστρέφετε για τακτικούς ελέγχους, οι φακοί επαφής είναι μια υγιής επιλογή διόρθωσης της όρασης.\nΧρειάζομαι συνταγή για φακούς επαφής;\nΈνας εφαρμοστής θα εξετάσει τα μάτια σας για να προσδιορίσει τη συνταγή σας και θα σας εφαρμόσει τον φακό επαφής που είναι κατάλληλος για τις ανάγκες σας βάσει του σχήματος του ματιού, της διόρθωσης της όρασης και του τρόπου ζωής σας. Επίσης, χρειάζεστε τακτικούς ελέγχους, καθώς η όραση και η υγεία των ματιών σας μπορεί να αλλάξουν με την πάροδο του χρόνου.\nΕίναι η συνταγή για τους φακούς επαφής διαφορετική από τη συνταγή για τα γυαλιά μου;\nΝαι. Μια συνταγή για φακούς επαφής χρειάζεται διαφορετικές πληροφορίες απ' ό,τι μια συνταγή για γυαλιά. Μια συνταγή για φακούς επαφής θα περιλαμβάνει επίσης τον τύπο φακού, το πρόγραμμα αντικατάστασης και τη βασική καμπύλη, η οποία χρησιμοποιείται για την αντιστοίχιση της καμπυλότητας του φακού με το μάτι σας, και τη διάμετρο, η οποία χρησιμοποιείται για την αντιστοίχιση του πλάτους του φακού με το μάτι σας.\nΠώς μπορώ να αποκτήσω μια συνταγή για φακούς επαφής;\nΞεκινήστε προγραμματίζοντας ένα ραντεβού για φακούς επαφής με έναν εφαρμοστή. Η πρώτη σας εφαρμογή φακών επαφής θα διαρκέσει λίγο παραπάνω από μια κανονική εξέταση των ματιών, οπότε βεβαιωθείτε ότι έχετε ενημερώσει ότι ενδιαφέρεστε για φακούς επαφής. Συχνά, θα χρειαστεί να επιστρέψετε μία βδομάδα αργότερα για ένα δεύτερο ραντεβού, για να επιβεβαιώσετε τη συνταγή σας, οπότε ρωτήστε για τον προγραμματισμό τυχόν ραντεβού παρακολούθησης όταν καλέσετε για πρώτη φορά. Μπορείτε να βρείτε έναν εφαρμοστή στην περιοχή σας που εφαρμόζει και διαθέτει φακούς επαφής ACUVUE® εδώ. Βρείτε έναν εφαρμοστή εδώ >\nΤι είναι η βασική καμπυλότητα;\nΗ βασική καμπυλότητα είναι η πίσω καμπύλωση ενός φακού επαφής. Χρησιμοποιείται για την αντιστοίχιση της καμπύλωσης του φακού με το μάτι σας και για να παρέχει την πιο άνετη εφαρμογή για εσάς.\nΤι είναι η διάμετρος;\nΗ διάμετρος είναι η απόσταση κατά μήκος της επιφάνειας του φακού σας, από άκρη σε άκρη. Ο εφαρμοστής σας θα προσδιορίσει τη σωστή διάμετρο για εσάς κατά την εφαρμογή των φακών επαφής σας.\nΤο πρόσθετο φωτοχρωμικό αγγίζει το μάτι του χρήστη; Τι θα συμβεί εάν ο φακός εφαρμοστεί ανάποδα;\nΜην ανησυχείτε! Δεν πρόκειται για επιφανειακή επίστρωση. Πρόκειται για τον 1ο φακό επαφής στο είδος του1, κατασκευασμένος με το αποδεδειγμένο υλικό των ACUVUE® OASYS (senofilcon A) σε συνδυασμό με την Transitions™ Light Intelligent Technology™ (πρόσθετο φωτοχρωμικό). Έχουμε πραγματοποιήσει πολυάριθμες κλινικές δοκιμές στις οποίες συμμετείχαν περισσότεροι από 1.000 χρήστες και δεν υπήρξε βιολογική ανησυχία.\nΤι θα συμβεί εάν το πρόσθετο φωτοχρωμικό αρχίσει να διαρρέει;\nΠαρόμοια με το φίλτρο προστασίας από την UV ακτινοβολία, που υπάρχει σε όλους τους φακούς επαφής ACUVUE®, το πρόσθετο φωτοχρωμικό δεν διαρρέει ή διαχέεται από τον φακό επειδή δεν πρόκειται για επιφανειακή επίστρωση.\nΜπορεί το πρόσθετο φωτοχρωμικό να χάσει την απόδοση του με την πάροδο του χρόνου;\nΟι φακοί πρέπει να αποθηκεύονται μακριά από το άμεσο ηλιακό φως, όπως αναγράφεται στην ετικέτα του προϊόντος. Εάν δεν αποθηκεύονται σωστά τότε οι φακοί μπορεί να χάσουν ένα μέρος της απόδοσής τους με την πάροδο του χρόνου. Εάν αποθηκεύονται σωστά, δε θα πρέπει να παρατηρηθεί σημαντική επίδραση στην απόδοση κατά τη διάρκεια των δύο εβδομάδων ημερήσιας χρήσης, που είναι και ο προτεινόμενος χρόνος αντικατάστασης για αυτούς τους φακούς.\nΠοιος είναι ο μέσος χρόνος που χρειάζεται για να σκουρύνει ο φακός όταν εκτίθεται σε εξωτερικό φως; Ποιος είναι ο μέσος χρόνος που χρειάζεται για να επανέλθει στην αρχική κατάσταση, όταν δεν είναι πλέον εκτεθειμένος στο φως;\nΗ ενεργοποίηση και η επιστροφή στην αρχική κατάσταση εξαρτώνται από μία σειρά παραγόντων. Ο τυπικός χρόνος ενεργοποίησης του φακού, όταν έχει εφαρμοστεί στον οφθαλμό, είναι λιγότερο από 60 δευτερόλεπτα. Ο τυπικός χρόνος για επιστροφή στην αρχική κατάσταση, όταν έχει εφαρμοστεί στον οφθαλμό, είναι εντός 90 δευτερολέπτων.\nΑυτός ο φακός θα είναι διαθέσιμος για τη διόρθωση της πρεσβυωπίας, του αστιγματισμού ή για ημερήσια αντικατάσταση;\nΟ ACUVUE® OASYS with Transitions™ δε διατίθεται προς το παρόν για χρήστες με αστιγματισμό. Είναι διαθέσιμος για τη διόρθωση της μυωπίας ή της υπερμετρωπίας . Θα εξακολουθήσουμε να καινοτομούμε σε αυτό το πεδίο, αλλά ο ακριβής χρόνος για την κατασκευή επιπρόσθετων τύπων φακού δεν μπορεί να προσδιοριστεί.\nΑπό τι είναι κατασκευασμένος; Τα υλικά βρίσκονται στην επιφανειακή επίστρωση;\nΤα υλικά δεν βρίσκονται στην επιφανειακή επίστρωση. Ο 1ος φακός επαφής στο είδος του1 είναι κατασκευασμένος από το αποδεδειγμένο υλικό των φακών ACUVUE OASYS® (senofilcon A) σε συνδυασμό με την Transitions® Light Intelligent Technology™ (πρόσθετο φωτοχρωμικό) ενσωματωμένα στο φακό.\nΠώς λειτουργεί ο ACUVUE OASYS® with Transitions™ Light Intelligent Technology™;\nΑυτός ο φακός επαφής προσαρμόζεται άμεσα και διαρκώς από τη διαυγή κατάσταση σε διάφορα επίπεδα σκίασης και επιστρέφει στην αρχική κατάσταση ανταποκρινόμενος στο μεταβαλλόμενο φως. Ο φακός ενεργοποιείται με την έκθεση στην UV ακτινοβολία και υψηλής ενέργειας ορατή (HEV) ακτινοβολία.\nΠοιο είναι το επίπεδο προστασίας από την UV ακτινοβολία;\nΟ ACUVUE® OASYS with Transitions™ έχει Κατηγορίας 1 προστασία από την UV ακτινοβολία, όπως και ο ACUVUE OASYS®, αλλά με υψηλότερο επίπεδο προστασίας,100% των UVB και περισσότερο από το 99% των UVA ακτίνων.* Αν και οι φακοί επαφής προσφέρουν σημαντικά επιπρόσθετη προστασία από την UV ακτινοβολία, δεν πρέπει να αντικαθιστούν τα γυαλιά ηλίου. Οι φακοί επαφής θα πρέπει πάντα να χρησιμοποιούνται σε συνδυασμό με υψηλής ποιότητας γυαλιά ηλιού με προστασία από την UV ακτινοβολία και καπέλο με πλατύ γείσο για μέγιστη προστασία των οφθαλμών.\nΑυτός ο φακός φιλτράρει το μπλε φως;\nΟ ACUVUE® OASYS with Transitions™ Light Intelligent Technology™ εξισορροπεί συνεχώς την ποσότητα φωτός που εισέρχεται στον οφθαλμό, συμπεριλαμβανομένου του φιλτραρίσματος του μπλε φωτός.**\nΥπάρχει κάποιο πλεονέκτημα για την ενασχόληση με αθλήματα;\nΝαι, εκτός από την ευκολία/ελευθερία που προσφέρει η χρήση φακών επαφής, αυτός ο φακός παρέχει ένα δυναμικό φωτοχρωμικό φίλτρο που βοηθάει στο διαρκές φιλτράρισμα του έντονου φωτός, σε εσωτερικούς και εξωτερικούς χώρους.***\nΜπορεί να χρησιμοποιηθεί από χρήστες που δεν έχουν ανάγκη για διόρθωση της όρασης;\nΕπί του παρόντος ο ACUVUE® OASYS with Transitions™ προορίζεται για χρήστες που χρειάζονται διόρθωση της όρασης.\nΕίναι δύσκολη η φροντίδα των φακών επαφής;\nΌχι, απλά είναι θέμα εξάσκησης! Αυτό εξαρτάται και από τον τύπο των φακών επαφής. Οι φακοί επαφής ημερήσιας αντικατάστασης απλά πετιούνται στο τέλος της ημέρας, ενώ οι φακοί επαφής συχνής αντικατάστασης καθαρίζονται και τοποθετούνται σε διάλυμα απολύμανσης κατά τη διάρκεια της νύχτας.\nΟ εφαρμοστής σας θα σας δώσει συμβουλές σχετικά με τον τρόπο χρήσης και φροντίδας των φακών επαφής σας.\nΜπορώ να συνεχίσω να χρησιμοποιώ τα γυαλιά μου εάν αρχίσω να φοράω φακούς επαφής;\nΦυσικά. Πολλοί άνθρωποι εναλλάσσουν τους φακούς επαφής με τα γυαλιά, ανάλογα με το τι κάνουν ή το πώς νιώθουν. Θα συνεχίσετε να χρειάζεστε ένα ζευγάρι γυαλιά ως εφεδρικό, αλλά οι περισσότεροι άνθρωποι μπορούν να φορούν φακούς κάθε μέρα.\nΔεν χρειάζομαι γυαλιά συνέχεια. Γιατί θα πρέπει να φοράω φακούς επαφής;\nΟι φακοί επαφής είναι μια θαυμάσια εναλλακτική από το να βάζετε και να βγάζετε τα γυαλιά σας όλη τη μέρα. Επίσης, σε αντίθεση με τα γυαλιά, οι φακοί επαφής δεν λερώνονται από κηλίδες και δεν θολώνουν, ενώ σας δίνουν ένα μεγαλύτερο οπτικό πεδίο.\nΜπορώ να φοράω φακούς επαφής όταν κάνω αθλήματα ή άλλες δραστηριότητες;\nΟι φακοί επαφής είναι μια θαυμάσια επιλογή για αθλήματα και έναν δραστήριο τρόπο ζωής, καθώς σας δίνουν ένα πλήρες οπτικό πεδίο και δεν λερώνονται από κηλίδες ή θολώνουν\nΕίναι συνήθεις οι οφθαλμικές μολύνσεις για τους χρήστες φακών επαφής;\nΜε τη σωστή φροντίδα, ο κίνδυνος οφθαλμικών μολύνσεων είναι ελάχιστος. Οι μολύνσεις σχετίζονται συχνότερα με ανεπαρκείς διαδικασίες καθαρισμού και άλλα ζητήματα φροντίδας των φακών, έτσι είναι σημαντικό να ακολουθείτε τις συμβουλές χρήσης και φροντίδας του εφαρμοστή σας.\nΠοια είναι η διαφορά μεταξύ φακών επαφής ημερήσιας και συχνής αντικατάστασης ;\nΗ κύρια διαφορά είναι η συχνότητα με την οποία αντικαθιστάτε τους φακούς με ένα νέο ζευγάρι.\nΟι φακοί επαφής ημερήσιας αντικατάστασης χρησιμοποιούνται για μία μέρα και μετά πετιούνται, έτσι δεν απαιτείται η χρήση διαλυμάτων φακών επαφής. Θα ξεκινάτε με ένα νέο ζευγάρι κάθε φορά που βάζετε τους φακούς επαφής σας.\nΟι φακοί επαφής συχνής αντικατάστασης για ημερήσια χρήση χρειάζονται καθαρισμό αφού τους αφαιρέσετε και συνήθως αφήνονται να εμβαπτιστούν κατά τη διάρκεια της νύχτας σε διάλυμα απολύμανσης. Οι φακοί αντικαθίστανται με ένα νέο ζευγάρι σύμφωνα με τις οδηγίες του εφαρμοστή σας, συνήθως κάθε δύο βδομάδες ή κάθε μήνα.\nΠοια είναι η διαφορά μεταξύ τορικών και αστιγματικών φακών επαφής;\nΤορικός ονομάζεται ο σχεδιασμός των φακών επαφής που χρειάζονται για τη διόρθωση του αστιγματισμού. Ένας τορικός φακός έχει διαφορετική ισχύ εστίασης οριζοντίως απ' ό,τι καθέτως, χαρακτηριστικό που του επιτρέπει να διορθώνει τον αστιγματισμό. Ο αστιγματισμός είναι μια κοινή πάθηση που μπορεί να οδηγήσει σε θολή ή παραμορφωμένη όραση σε όλες τις αποστάσεις. Μπορεί να επηρεάσει άτομα οποιασδήποτε ηλικίας και, συχνά, τα άτομα με αστιγματισμό έχουν και μυωπία ή υπερμετρωπία. Ο αστιγματισμός εμφανίζεται όταν η επιφάνεια του ματιού (κερατοειδής) ή ο φακός πίσω από αυτήν δεν έχει στρογγυλό σχήμα, αλλά ωοειδές, σαν μπάλα του ράγκμπι. Αυτό παραμορφώνει το φως που εισέρχεται στο μάτι, το οποίο δεν εστιάζει σωστά στον αμφιβληστροειδή, με αποτέλεσμα η εικόνα να είναι θολή.\nΠοια είναι η διαφορά μεταξύ διπλεστιακών και πολυεστιακών φακών επαφής;\nΓενικά, οι διπλεστιακοί φακοί επαφής είναι σχεδιασμένοι μόνο με δύο ζώνες όρασης - κοντινή και μακρινή. Οι πολυεστιακοί φακοί επαφής είναι σχεδιασμένοι με περισσότερες από δύο ζώνες όρασης, χαρακτηριστικό που σας βοηθά να βλέπετε καλύτερα κοντά, μακριά και ενδιάμεσα.\nΤι είναι η υδρογέλη;\nΗ υδρογέλη είναι το μαλακό υδρόφιλο υλικό που χρησιμοποιείται για την κατασκευή των φακών επαφής.\nΤι είναι η σιλικόνη-υδρογέλη;\nΗ σιλικόνη-υδρογέλη είναι ένα υλικό μαλακών φακών επαφής νεότερης γενιάς που είναι εξαιρετικά διαπνέον.\nΤι σημαίνουν οι ενδείξεις Dk και Dk/t;\nΤο Dk, ή διαπερατότητα οξυγόνου, αναφέρεται στον βαθμό κατά τον οποίο το οξυγόνο μπορεί να ρέει μέσα από ένα υλικό φακών επαφής.\nΤο Dk/t, ή μεταβιβαστικότητα οξυγόνου, καθορίζει την ποσότητα οξυγόνου που περνά μέσα από έναν φακό συγκεκριμένου πάχους.\nΤα Dk ή Dk/t δεν είναι άμεσες ενδείξεις άνεσης του φακού, καθώς συμβάλλουν και αρκετοί άλλοι παράγοντες. Ο εφαρμοστής σας είναι το πλέον αρμόδιο άτομο να σας συμβουλεύσει σχετικά με αυτό.\nΠΑΘΗΣΕΙΣ ΟΦΘΑΛΜΙΚΗΣ ΥΓΕΙΑΣ\nΜου είπαν ότι έχω στιγματισμό. Μπορώ να φορέσω φακούς επαφής;\nΝαι. Η ACUVUE® προσφέρει φακούς επαφής που είναι ειδικά σχεδιασμένοι για άτομα με αστιγματισμό. Μπορείτε να φοράτε φακούς επαφής ημερήσιας αντικατάστασης, όπως οι 1‐DAY ACUVUE® MOIST for ASTIGMATISM ή φακούς επαφής συχνής αντικατάστασης, όπως οι ACUVUE OASYS® for ASTIGMATISM (αντικατάστασης 2 εβδομάδων). Ο εφαρμοστής σας μπορεί να σας βοηθήσει να αποφασίσετε ποιο από αυτά τα προϊόντα είναι καλύτερο για εσάς.\nΜπορώ να φορέσω φακούς επαφής εάν έχω υποβληθεί σε χειρουργική επέμβαση για καταρράκτη;\nΠιθανώς, αλλά καλύτερα να σας συμβουλέψει ο εφαρμοστής σας σχετικά με αυτό, καθώς οι ανάγκες διαφέρουν από άτομο σε άτομο.\nΜπορώ να συνεχίσω να φοράω φακούς επαφής εάν έχω υποβληθεί σε χειρουργική επέμβαση με LASIK ή άλλη διαθλαστική χειρουργική επέμβαση;\nΠώς επηρεάζουν οι αλλεργίες τους φακούς επαφής;\nΤα αλλεργιογόνα που μεταδίδονται από τον αέρα, συμπεριλαμβανομένης της γύρης και της σκόνης, μπορούν να συσσωρευτούν στους φακούς σας και να προκαλέσουν ενόχληση. Ακολουθείτε πάντα τις συμβουλές χρήσης και φροντίδας του εφαρμοστή σας, και επιλέγετε φακούς επαφής σχεδιασμένους για μάτια με ευαισθησία, όπως οι 1-DAY ACUVUE® MOIST\nΧρειάζομαι γυαλιά μόνο όταν οδηγώ. Αυτό σημαίνει ότι οι φακοί επαφής δεν είναι για μένα;\nΕάν χρειάζεστε διόρθωση της όρασης για να οδηγήσετε, είναι πιθανό να χρειάζεστε διόρθωση της όρασης για να βλέπετε σε μακρινή απόσταση διαρκώς. Οι φακοί σας δίνουν επίσης την ανεμπόδιστη όραση πλήρους πεδίου που είναι ιδανική για οδήγηση. Με τους φακούς επαφής, μπορείτε να επωφεληθείτε από καθαρή, οξεία όραση, χωρίς να χρειάζεται να βάλετε τα γυαλιά σας.\nΟι φακοί επαφής είναι πιο ακριβοί από τα γυαλιά;\nΟι φακοί επαφής μπορεί να είναι ιδιαίτερα οικονομικοί και το κόστος εξαρτάται από τον τύπο του φακού, το πρόγραμμα αντικατάστασης και τη συχνότητα με την οποία τους φοράτε. Η αντικατάσταση ενός φακού που έχει χαθεί μπορεί να είναι φθηνή και εύκολη σε σχέση με την αντικατάσταση γυαλιών οράσεως που έχουν χαθεί ή υποστεί ζημιά. Ωστόσο, σημειώστε ότι θα συνεχίσετε να χρειάζεστε ένα ζευγάρι γυαλιών ως εφεδρικό.\nΕπικοινωνήστε μαζί μας απευθείας για οποιαδήποτε πληροφορία.


Η σχέση του αντισημιτισμού και του ρατσισμού με την ελληνική εθνική ταυτότητα | liberation14\n← Τα ξέρανε όλα Οι …αρχές γνώριζαν πρακτικές σχέδια και πιθανούς στόχους της Χρυσής Αυγής αλλά περίμεναν…\nΑνάληψη πολιτικής ευθύνης του Νίκου Μαζιώτη, για Τράπεζα της Ελλάδας. →\n(Το Σάββατο 25 Μαρτίου 1944 οι Γερμανοί συνέλαβαν 2.000 Εβραίους αφανίζοντας την εβραϊκή κοινότητα των Ιωαννίνων. Τους οδήγησαν στο Άουσβιτς και σε άλλα στρατόπεδα όπου οι περισσότεροι από αυτούς (περίπου 1850) εξοντώθηκαν λίγο μετά την άφιξή τους. Οι φωτογραφίες τραβήχτηκαν από τον Γερμανικό Στρατό και ανήκουν στο Bundesarchiv.)\nΟ τίτλος του άρθρου συνοψίζει με ακρίβεια τα περιεχόμενα που τεκμηριώνουν επιστημονικά ερευνητικά δεδομένα και υποστηρίζουν τα ακόλουθα.\nΤην ελληνική κοινωνία χαρακτηρίζει αντισημιτισμός όχι μόνο με τις μορφές που εμφανίζεται και στις άλλες ευρωπαϊκές χώρες αλλά με την αξιοσημείωτη διαφορά ότι εδώ σε μεγάλο βαθμό ο αντισημιτισμός δεν αναγνωρίζεται ως συστατικό μέρος της ακροδεξιάς ιδεολογίας. Τούτο σχετίζεται με μια διαδεδομένη παρανόηση απέναντι στα στερεότυπα και τις διακρίσεις, μια σφαλερή αντίληψη για το τι είναι ρατσισμός. Τ\nο διπλό αυτό φαινόμενο, εισηγείται το άρθρο, είναι προϊόν της επίσημης εθνικής ιδεολογίας που καλλιεργούν και αναπαράγουν οι θεσμοί και ιδίως το σχολείο καθώς διαμορφώνει μια εθνική ταυτότητα βασικά εύθραυστη και ανασφαλή.\nΑκόμα πιο αποκαλυπτική είναι η αποσιώπηση που αφορά τη μεγάλη διάρκεια της ιστορίας των εβραϊκών κοινοτήτων της Ελλάδας. Πόσοι άραγε Γιαννιώτες και μάλιστα νέοι γνωρίζουν την αρχαιότητα της εβραϊκής παρουσίας των Ρωμανιωτών Εβραίων, την ιστορική συνέχεια και τις εποχές άνθισης σαν συστατικό κομμάτι της ιστορίας του τόπου; Πόσοι άραγε ανάμεσα στους χιλιάδες φοιτητές του Πανεπιστημίου Θεσσαλονίκης γνωρίζουν ότι σπουδάζουν, μελετούν ή περιδιαβαίνουν σε 350 στρέμματα όπου είναι θαμμένο το αρχαιότερο εβραϊκό νεκροταφείο της Ευρώπης;\nΠόσοι άραγε ξέρουν ποια ήταν η εβραϊκή Θεσσαλονίκη έως το 1943… Θα μπορούσε να συνεχίσει κανείς με μακρύ κατάλογο από παραδείγματα.\nΗ άρνηση ότι αυτό το έγκλημα είναι μοναδικό είναι το κατώφλι για το άλλο μοναδικό στην ιστορία φαινόμενο, την άρνηση ότι συνέβη\n. Καμία άλλη στην ιστορία παλιότερη ή πρόσφατη αγριότητα με μαζικές δολοφονίες δεν συνοδεύεται από παρόμοια άρνηση. Γίνονται διορθωτικές προσπάθειες, προβάλλονται δικαιολογίες, επεξηγηματικές απόπειρες και άλλα διάφορα, αλλά ωμή άρνηση ότι συνέβη δεν υπάρχει άλλη.\nΣτην Ελλάδα η καταπολέμηση του αντισημιτισμού είναι θέμα δυσκολότερο από αλλού. Εκτός από τις μορφές του που είναι κοινές στις ευρωπαϊκές κοινωνίες, έχει μερικά χαρακτηριστικά διαφορετικά, τα οποία είναι μεγάλη ανάγκη να γίνουν κατανοητά, για να καταπολεμηθεί αυτό το θεμέλιο των ρατσισμών.\nΠροϋπόθεση για να καταπολεμηθεί είναι να γίνει ο αντισημιτισμός αντιληπτός ως το ιδεολογικό υπόβαθρο όλων των ρατσισμών και διακρίσεων.\nΟ αντισημιτισμός στη χώρα μας είναι ιδεολογία των φορέων ακροδεξιών αντιλήψεων, αλλά εμφανίζεται και σε κοινωνικές ομάδες με πολιτικές και ιδεολογικές αντιλήψεις θεωρητικά αντίπαλες με τα στερεότυπα, τις διακρίσεις, τις φυλετικές θεωρίες και τους ρατσισμούς. Είναι συχνό φαινόμενο να μην ταυτίζεται ο αντισημιτισμός με τις ρατσιστικές πεποιθήσεις και θέσεις, να εκφράζεται χωρίς να ανακαλεί στο μυαλό της πλειονότητας των πολιτών την ακραία ιδεολογία του. Με άλλα λόγια, ο αντισημιτισμός δεν είναι αναγνωρίσιμος. Σε ψηλά ποσοστά οι έλληνες πολίτες δεν ταυτίζουν τις αντισημιτικές απόψεις και θέσεις με το ρατσισμό, τις διακρίσεις και τις ακροδεξιές ιδεολογίες.\nΗ αντίφαση είναι μεγάλη, εκφράζουν αντισημιτικά στερεότυπα, ενίοτε κραυγαλέα, και παράλληλα πιστεύουν ότι δεν είναι ρατσιστές ούτε αντισημίτες.\nΣε πολλές ευρωπαϊκές δημοκρατίες σήμερα υπάρχουν ακροδεξιά κόμματα. Σε κανένα από τα ευρωπαϊκά Κοινοβούλια όπου συμμετέχουν δεν έχουν ακουστεί αντισημιτικές ακρότητες σαν κι αυτές που εκφώνησε επανειλημμένα στη Βουλή των Ελλήνων ο αρχηγός του ΛαΟΣ και πάντως πουθενά αλλού δεν επικράτησε τέτοια ηχηρή σιγή απέναντι σε τέτοιου είδους ακρότητες.\nΕπίσης πουθενά αλλού δεν υπάρχει αντίστοιχο με τη Χρυσή Αυγή πολιτικό μόρφωμα, που συνεχίζει επιπλέον να έλκει σημαντικά ποσοστά ψηφοφόρων μετά από τη δολοφονία πολίτη από μέλος του και ενώ οι ηγέτες του είναι στη φυλακή κατηγορούμενοι για πλήθος κακουργήματα.\nΣε όλες τις χώρες υπάρχουν μεμονωμένοι διανοούμενοι με ακροδεξιές και μισαλλόδοξες απόψεις. Διαδίδονται όμως τέτοιες απόψεις από κίτρινα και ακροδεξιά ΜΜΕ, ενώ μια από τις πολλές φράσεις του Χρ. Γιανναρά: «Τίποτα το αμιγώς εβραϊκό δεν κατέκτησε ποτέ πανανθρώπινο ενδιαφέρον, δεν έχουν δική τους συνεισφορά οι Εβραίοι στον πολιτισμό»,περιέχεται σε άρθρο του 2009 σε έγκυρη και δημοκρατική εφημερίδα στην οποία αρθρογραφεί επί χρόνια ανά εβδομάδα.\nΟ εθνικισμός, ο αντιευρωπαϊσμός και οι ακροδεξιές ιδεολογίες κερδίζουν σχεδόν παντού έδαφος μέσα στη γενικευμένη κρίση που ζει όλη η Ευρώπη.\nΣτην Ελλάδα, εκτός από την ευρεία ανοχή του δημοκρατικού κόσμου απέναντι στον πιο απεχθή αντισημιτισμό, υπάρχει κάτι χειρότερο, ο αντισημιτισμός με φορείς κόμματα και πρόσωπα της αριστεράς. Σε σημαντικό ποσοστό εκπροσώπων και ΜΜΕ της αριστεράς και της εξωκοινοβουλευτικής αριστεράς επικρατεί βαθύτατη σύγχυση ανάμεσα στην πολιτική κριτική στις κυβερνήσεις του Ισραήλ για την επιθετική μιλιταριστική τους πολιτική και στη συμφυρματική καταδίκη ολόκληρου του ισραηλινού λαού και των Εβραίων παντού στον κόσμο.\nΤην 1η Αυγούστου 2006 στη Θεσσαλονίκη, το ελληνικό Κομμουνιστικό Κόμμα παραβίασε το διεθνές πολιτικό ταμπού του σεβασμού στη μνήμη των θυμάτων του ναζισμού, όταν το πλήθος των διαδηλωτών «έσπασε», σύμφωνα με την ειδησεογραφία, «τον κλοιό της αστυνομίας» και βεβήλωσε το μνημείο του Ολοκαυτώματος με φωτογραφίες αιμόφυρτων θυμάτων από τον πόλεμο στο Λίβανο.\nΠροφανώς δεν είχαν οι διαδηλωτές του ΚΚΕ καμία συνείδηση της βαρβαρότητας που αποτελεί η ρατσιστική ταύτιση των Εβραίων γενικά με τον συγκεκριμένο πόλεμο, ώστε να φτάσουν στο σημείο να αποδώσουν την ευθύνη του πολέμου στα θύματα του ναζισμού.\nΈνα ψήφισμα για «τη μνήμη του Ολοκαυτώματος» στο Ευρωκοινοβούλιο εγκρίθηκε το 2005 από σχεδόν όλους, με εξαίρεση ελάχιστους και ανάμεσά τους τρεις ευρωβουλευτές του ΚΚΕ.Η επίσημη αιτιολόγηση αυτής της στάσης περιέχει τους ακόλουθους ισχυρισμούς: «Οι κομμουνιστές αγωνίζονται για τη συναδέλφωση των λαών και των εργαζομένων όλου του κόσμου, ανεξάρτητα από γένος, φυλή, χρώμα και θρησκεία. Γι’ αυτό και είναι τα κύρια θύματα του φασισμού. Οι Ευρωβουλευτές του ΚΚΕ δεν ψηφίσαμε το Κοινό Ψήφισμα, γιατί δεν κάνει καμία αναφορά στους δεκάδες χιλιάδες κομμουνιστές και άλλους αντιφασίστες αγωνιστές που δολοφονήθηκαν στα χιτλερικά στρατόπεδα συγκέντρωσης». Και καταλήγει:«Με την πολλή συζήτηση για τον αντισημιτισμό, επιχειρείται να συγκαλυφθεί η σιωνιστική πολιτική του Ισραηλινού κράτους, που εφαρμόζει γενοκτονία σε βάρος των Παλαιστινίων, παρόμοια με εκείνη που έζησαν οι Εβραίοι που μαρτύρησαν στα χιτλερικά στρατόπεδα».\nΙδεατός τύπος του φαινομένου να αναπαράγονται δημόσια τα χονδροειδέστερα αντισημιτικά στερεότυπα και να μην αναγνωρίζει ο πομπός τους ότι πρόκειται για «αντισημιτισμό» είναι ο Μίκης Θεοδωράκης. Παρακάμπτω τις αντισημιτικές του δηλώσεις και θυμίζω μόνο τη δήλωσή του εκείνη το Μάιο του 2011 γεμάτη από ειλικρινή οργή γιατί τον συκοφαντούν. Γράφει με φορτισμένο ύφος ότι «μισεί» τον «Φασισμό – Ναζισμό – Εθνικισμό – Αντικομμουνισμό και Αντισημιτισμό». Συνεχίζει: «Ναι, ματώσαμε για να υπερασπίσουμε τις ιδέες μας, έτσι που να έχουμε το δικαίωμα να ισχυριζόμαστε ότι αναδειχθήκαμε μεταξύ των πρωτεργατών στην υπεράσπιση των θυμάτων του Φασισμού και Αντισημιτισμού».\nΚαι ύστερα, σε κραυγαλέα αντίφαση με αυτές τις φράσεις, καταλήγει ως εξής:«οΣιωνισμός[…]χρησιμοποιεί σαν άλλοθι το Ολοκαύτωμα για πράξεις καθαρά αντιδραστικού χαρακτήρα,όπως είναι η κρατική πολιτική του Ισραήλ και ο ρόλος παραγόντων του Εβραιοαμερικανικού λόμπυ στη διαμόρφωση της ιμπεριαλιστικής πολιτικής των ΗΠΑ.Έτσι κάθε κριτική χαρακτηρίζεται έντεχνα αντισημιτισμός […] Επειδή είμαι από εκείνους που δεν με σταματά τίποτα προκειμένου να πω την αλήθεια […] οι αντίπαλοί μου […] με μειώνουν ως άνθρωπο και ως συνθέτη. Κυρίως ως συνθέτη,γιατί οι Σιωνιστές ελέγχουν σε ποσοστό 99% τη μουσική ζωή της Οικουμένης».\nΔεν ανέφερα τα Χανιά γιατί είναι η μοναδική εξαίρεση. Κατά τον δεύτερο εμπρησμό τη νύχτα της 15ης Ιανουαρίου 2010, που κατέστρεψε το ιστορικό κόσμημα των Χανίων, τη Συναγωγή Ετς Χαΐμ, έγιναν συλλήψεις και… οι δράστες δεν ήταν Έλληνες. Αφήνω κατά μέρος τα σχόλια για την αλλοδαπή εθνικότητα των δραστών από τα ακροδεξιά ΜΜΕ για να σταθώ σε ένα παράδειγμα. Μεγάλη «αριστερή» αθηναϊκή εφημερίδα δημοσιεύει την επομένη των συλλήψεων άρθρο «αριστερού» δημοσιογράφου και σκιτσογράφου, όπου σε χυδαίο ύφος γράφει την αδιανόητη ακρότητα ότι οι εμπρηστές της Συναγωγής είναιπράκτορες της Μοσάντ με τη βοήθεια της CIA, που επιπλέον είχαν, λέει, στόχο να «συκοφαντήσουν» την Ελλάδα για «αντισημιτισμό» [sic], για να εμποδίσουν «τους Έλληνες» να υπερασπίζονται τους Παλαιστίνιους…


Εθνικιστικό παραλήρημα Ερντογάν: Η Θράκη είναι τουρκική – Μην πατήσετε στην Κωνσταντινούπολη - Newsbomb - Ειδησεις\nΤραγωδία στην Ισπανία: Πέντε νεκροί από φωτιά σε οίκο ευγηρίας στη Μαδρίτη\nΑΣΕΠ 12Κ/2021: Συνεχίζονται οι αιτήσεις για τις 101 θέσεις στο υπ. Τουρισμού και στο Κτηματολόγιο\nmobilefees.gov.gr - Απαλλαγή των νέων 15-29 ετών από τα τέλη κινητής: Όλες οι πληροφορίες\nΚΟΣΜΟΣ 22/03/2019 20:21\nΕθνικιστικό παραλήρημα Ερντογάν: Η Θράκη είναι τουρκική – Μην πατήσετε στην Κωνσταντινούπολη\n«Λάδι στη φωτιά» ρίχνει ο Ερντογάν ενόψει των δημοτικών εκλογών στην Τουρκία\nΣχεδόν καθημερινές είναι πλέον οι επιθέσεις και τα εμπρηστικά σχόλια του προέδρου της Τουρκίας, Ρετζέπ Ταγίπ Ερντογάν κατά της Ελλάδας, καθώς κορυφώνεται η προεκλογική περίοδος στην Τουρκία ενόψει των δημοτικών εκλογών της 31ης Μαρτίου. Την ίδια στιγμή που δείχνει να προσπαθεί να αντλήσει πολιτική υπεραξία από τον θάνατο των 50 μουσουλμάνων στην τρομοκρατική επίθεση στο Κράιστσερτς της Νέας Ζηλανδίας -με συνεχείς αναφορές σε προεκλογικές ομιλίες- η αμφισβήτηση των εθνικών κυριαρχικών δικαιωμάτων μας είναι το επόμενο «αγαπημένο» του θέμα.\n«Παίζονται παιχνίδια για τα πετρέλαια της ανατολικής Μεσογείου»\nΠαίζονται παιχνίδια για τα πετρέλαια της ανατολικής Μεσογείου, κατήγγειλε ο Τούρκος Πρόεδρος Ερντογάν σε προεκλογική ομιλία του σήμερα 22 Μαρτίου στην Κόνια (Ικόνιο) της Τουρκίας.\nΟ Ερντογάν υπενθύμισε τη φράση του δράστη της επίθεσης της Νέας Ζηλανδίας στο μανιφέστο του με την οποία απειλούσε την Τουρκία λέγοντας ότι «δεν θα μπορείτε να ζήσετε στην ευρωπαϊκή ήπειρο».\n«Και τώρα ο γιος του ηγέτη του Ισραήλ, αυτόν που τον λένε Νετανιάχου, λέει τα ίδια πράγματα. Τα ίδια πράγματα λέει. Και τώρα, κοίτα, κάνουν ένα νέο βήμα. Ποιο είναι αυτό το νέο βήμα; Συναντώνται και παίζουν παιχνίδια για τα πετρέλαια της Ανατολικής Μεσογείου», ανέφερε ο Τούρκος Πρόεδρος, σύμφωνα με το ΚΥΠΕ.\n«Όποιος πάει να μας διώξει από την Κωνσταντινούπολη θα φύγει με φέρετρο»\n«Την "Ιστανμπούλ" δεν θα μπoρέσετε να την κάνετε ποτέ Κωνσταντινούπολη. Εμείς είμαστε εδώ και 1.000 χρόνια. Όποιος επιχειρήσει να μας απομακρύνει από εδώ, θα φύγει με το φέρετρο του όπως το κάναμε στο παρελθόν», ανέφερε χαρακτηριστικά σε ομιλία του στα Δαρδανέλλια.\n«Δεν θα μετατρέψετε την Ινσταμπούλ σε Κωνσταντινούπολη» υπογράμμισε.\n«Οι παππούδες σας ήρθαν εδώ… κι επέστρεψαν σε φέρετρα» τόνισε ο Τούρκος πρόεδρος.\n«Μην έχετε καμία αμφιβολία ότι θα σας στείλουμε πίσω όπως τους παππούδες σας».\nΌπως αναφέρουν τουρκικά ΜΜΕ, ο Τούρκος πρόεδρος αναφέρθηκε και στο ζήτημα του Αιγαίου και στις εξελίξεις στην ανατολική Μεσόγειο.\n«Στην Κύπρο δοκιμάζουν την υπομονή μας, καθώς παραβιάζουν τα δικαιώματά μας» είπε χαρακτηριστικά, και συμπλήρωσε: «Στο Αιγαίο δοκιμάζουν την υπομονή μας, καθώς προσπαθούν να μας περιορίσουν και να μην μπορούμε να πατάμε το πόδι μας».\nΤην ίδια ώρα, ο Τούρκος πρόεδρος φαίνεται να έστειλε ένα ακόμη μήνυμα στον μακελάρη της Νέας Ζηλανδίας: «Δοκιμάζουν τη χώρα μας ακόμη και 16.000 χιλιόμετρα μακριά στη Νέα Ζηλανδία».\nΝα σημειωθεί ότι χθες ο Τούρκος πρόεδρος επιστράτευσε για άλλη μια φορά τον εθνικισμό προκειμένου να κερδίσει τις ψήφους των Τούρκων, βάζοντας στο στόχαστρο την Ελλάδα και τους Έλληνες.\nΚατά την προεκλογική του ομιλία στη Σμύρνη, ο «σουλτάνος» θυμήθηκε την Μικρασιατική καταστροφή και τον Κεμάλ.\nΑπευθυνόμενος στους συγκεντρωμένους οπαδούς του είπε: «Σμύρνη! Εσύ επούλωσες τις πληγές πολλών βαλκανικών πόλεων όπως της Θεσσαλονίκης, της Κρήτης, των Σκοπίων, του Κοσόβου, της Βάρνας».\nΌπως αναφέρεται σε ρεπορτάζ των Τουρκικών ιστοσελίδων ο Ερντογάν είπε: «Σμύρνη! Που ο Μουσταφά Κεμάλ στις 9 Σεπτεμβρίου με τον στρατό του σε απελευθέρωσε για άλλη μια φορά. Σμύρνη εσύ που ρίχνεις τους γκιαούρηδες στη θάλασσα και προστατεύεις τους ανήμπορους!».\nΜάλιστα, στη διάρκεια της ομιλίας του πρόβαλε και βίντεο με αποσπάσματα από το μανιφέστο του μακελάρη της Νέας Ζηλανδίας, τονίζοντας ότι ο Τάραντ απειλούσε τους Τούρκους μουσουλμάνους, προσθέτοντας ότι είχε επισκεφτεί δύο φορές την Τουρκία και είχε απειλήσει ότι οι Τούρκοι δεν έχουν καμία θέση στην Ευρώπη, επισημαίνοντας ότι οι τουρκικές Αρχές ερευνούν τις επισκέψεις του υπόπτου και τις επαφές του.\nΗ Θράκη είναι τουρκική\n«Toυς Ευρωπαίους και Αμερικανούς φίλους μας τους προειδοποιούμε και για την τρομοκρατία του PKK και της ρατσιστικής τρομοκρατίας εναντίον του Ισλάμ. Ελάτε πριν μεγαλώσει το ζήτημα αυτό να τηρήσουμε μια ενιαία στάση απέναντι στις τρομοκρατικές οργανώσεις. Υπάρχουν εκείνοι που θέλουν να επαναλάβουν τα λάθη της πολιορκίας της Βιέννης στη χώρα μας. Εκεί που θα περνούσαμε τη Βιέννη και θα είχαμε πάρει όλη την Ευρώπη, επιστρέψαμε από αυτή. Τώρα όμως κάποιοι θεωρούν πολλά από τα εδάφη μας δικά τους, όπως είναι η Θράκη», διεμήνυσε ο Ερντογάν την Παρασκευή από την Αμισό.\nΗ Αγιά Σοφιά είναι «Ισλαμπόλ»\nΟ λογαριασμός θα είναι πολύ πιο βαρύς αν η Τουρκία μετατρέψει την Αγία Σοφία σε τζαμί, δήλωσε ο Τούρκος Πρόεδρος Ταγίπ Ενρτογάν εξηγώντας ότι αν γίνει κάτι τέτοιο υπάρχει κίνδυνος να πυρποληθούν τζαμιά σε διάφορες χώρες του κόσμου.\nΣε συνέντευξή του στο κανάλι Ulke TV στις 19 Μαρτίου, ο Τούρκος Πρόεδρος είπε ότι δεν θα μπει σε τέτοια παιχνίδια μετατρέποντας την Αγία Σοφιά σε τζαμί. Ανέφερε ότι ήδη στην Αγία Σοφία έχει πραγματοποιηθεί μια έκθεση, διαβάστηκε εκεί και το κοράνι, ενώ ήδη αυτή τη στιγμή σε ένα καθορισμένο μέρος γίνεται και προσευχή.\n«Αυτό δεν είναι για μας πρόβλημα, τα ξεπερνάμε. Αλλά τι κόστος θα έχει και τι κέρδος; Δεν βρίσκω σωστό να τα εξηγήσω εδώ αυτά. Αυτό θα έχει ένα κόστος και ο λογαριασμός θα είναι πολύ πιο βαρύς για εμάς. Ας μην ξεχνάμε ότι σε πολλές διαφορετικές χώρες του κόσμου έχουμε χιλιάδες τζαμιά. Άραγε όσοι το ζητούν αυτό, σκέφτονται τί θα συμβεί σε αυτά τα τζαμιά; Αυτή τη στιγμή πυρπολούν, επιτίθενται σε τζαμιά, ένα σωρό πράγματα γίνονται. Τα λένε αυτά χωρίς να σκεφτούν, τα λένε χωρίς να υπολογίζουν. Να με συγχωρούν, αλλά όλοι αυτοί δεν γνωρίζουν τον κόσμο. Ποιους έχουμε απέναντί μας. Γι’ αυτό ως πολιτικός ηγέτης, πριν μπω σε τέτοια παιχνίδια, κοιτάζω να μη χάσω την κατεύθυνσή μου», ανέφερε, σύμφωνα με το ΚΥΠΕ.\nΟ Τούρκος Πρόεδρος επέκρινε και την αναφορά στο βυζαντινό όνομα Κωνσταντινούπολη από το Ισραήλ λέγοντας ότι «εδώ είναι Ισλαμπόλ», δηλαδή πόλη του Ισλάμ. «Αυτές οι δηλώσεις περί Κωνσταντινούπολης δεν είναι συνήθεις δηλώσεις. Σημαίνει ότι αυτά ακόμη ζουν στην ψυχή τους και στις σκέψεις τους. Αλλά πρέπει να γνωρίζουν ότι εδώ είναι ‘Ισλαμπόλ’. Δεν θα αφήσουμε να αναβιώσει ένα όνομα όπως το Κωνσταντινούπολη», ανέφερε ο Ερντογάν.\nΣτιγμιότυπα από πρόσφατες προεκλογικές ομιλίες του Ερντογάν\nΑμετανόητος ο Ερντογάν: Πρόβαλε ξανά το φρικιαστικό βίντεο από το μακελειό στη Νέα Ζηλανδία\nΜόρισον κατά Ερντογάν: «Απερίσκεπτες, ποταπές και προσβλητικές» οι δηλώσεις του\nΣε «αμόκ» ο Ερντογάν: Ανακοίνωσε «συμβόλαιο θανάτου» για τον τρομοκράτη της Νέας Ζηλανδίας


Pagenews Team 16.05.2019 | 11:01 ΧΡΟΝΟΣ ΑΝΑΓΝΩΣΗΣ 6 '\nPagenews.gr / Lifestyle / Masterchef: Η πρώτη ανάρτηση του Χρήστου Μπάρκα μετά την αποχώρηση του (pic)\nΕκτός Masterchef βρίσκεται πλέον ο Χρήστος Μπάρκας μετά τη χθεσινοβραδινή αποχώρηση του, με τον ίδιο να κάνει λίγη ώρα μετά την πρώτη του ανάρτηση στο Instagram.\nΟ Χρήστος Μπάρκας ήταν αυτός που αποχώρησε από το χθεσινό επεισόδιο του Masterchef. Ο περίφημος «Κρατς» δεν τα κατάφερε στη χθεσινή δοκιμασία κι έμεινε εκτός διαγωνισμού λίγο πριν τον τελικό. Ωστόσο, ο 33χρονος παίκτης ήταν από τους παίκτες που ξεχώρισαν ιδιαίτερα στο φετινό ριάλιτι μαγειρικής. Πέρα από τις ικανότητες του στην κουζίνα, ο χαρακτήρας του κέρδισε τόσο τους συμπαίκτες του όσο και το τηλεοπτικό κοινό. Λίγο μετά το τέλος του χθεσινού επεισοδίου, ο Χρήστος Μπάρκας έκανε την πρώτη του ανάρτηση στον προσωπικό του λογαριασμό στο Instagram.\n«Κάθε τέλος είναι μια καινούργια αρχή! Σήμερα τελειώνει για μένα αυτό το υπέροχο και περιπετειώδες ταξίδι μου στο @masterchefgr αλλά ανοίγονται νέοι δρόμοι και καινούργιες ευκαιρίες μπροστά μου! Στεναχωρήθηκα πολύ που δεν κατάφερα να περάσω στον τελικό. Ήθελα πολύ να παλέψω γι αυτό τον τίτλο αλλά χάρη στα άπειρα μηνύματα σας και την αγάπη που μου δείχνετε καταλαβαίνω πόσο σημαντικό είναι το ταξίδι και όχι πάντα ο προορισμός!\nΑυτό που κρατάω είναι μόνο όμορφες αναμνήσεις\nΦεύγω από το @masterchefgr γεμάτος, καλύτερος μάγειρας με πολλές γνώσεις και εμπειρίες, γεμάτος από αγάπη και συναισθήματα, γεμάτος όμορφες εικόνες και φυσικά χαρούμενος για τα όσα έζησα! Ένα ευχαριστώ δεν φτάνει για όλη την αγάπη και την υποστήριξη που μου δείξατε όλο αυτό τον καιρό. Δεν πίστευα πόσους φίλους πλέον μπορεί να έχω εκεί έξω! Κλείνοντας για τελευταία φορά την πόρτα του @masterchefgr αυτό που κρατάω είναι μόνο τις όμορφες στιγμές, τους ανθρώπους που γνώρισα, τα συναισθήματα που βίωσα πάνω στη κουζίνα και τα ταξίδια που κάναμε με τους κριτές και τα παιδιά.\nΔείτε το ποστ του Χρήστου Μπάρκα:


Η προσωπική επικοινωνία με τα μέλη της ομάδας σας έχει μεγάλη δύναμη. Αυτό πρέπει να το έχετε κατά νου, όταν κάνετε τη μετάβαση στην εργασία από το σπίτι. Χρησιμοποιήστε εργαλεία τηλεσυσκέψεων με ενισχυμένες δυνατότητες για τα καθημερινά meetings και κρατήστε παράλληλα την ομάδας σας συνδεδεμένη.\nΘα χρειαστείτε εργαλεία διαμοιρασμού οθόνης (screen sharing) για να μοιραστείτε και να αξιολογήσετε σημαντικά στοιχεία και πίνακες εργασιών. Θα σας βοηθήσει να συζητήσετε θέματα της δουλειάς, να λάβετε feedback ή να κάνετε brainstorming με την ομάδα σας.\nΤο να μπορείτε να είστε παρών και να δίνετε τη δυνατότητα στην ομάδα σας να βλέπει τις εκφράσεις σας καθώς συνομιλείτε είναι σημεία κλειδιά για αποτελεσματική και ξεκάθαρη\nεπικοινωνία. Στις τηλεσυσκέψεις αυτές θα έχετε την ευκαιρία να αξιολογήσετε την απόδοση των εργαζομένων, να απαντήσετε σε απορίες τους και να συζητήσετε επιχειρηματικούς στόχους. Τα ενισχυμένα εργαλεία για τηλεσυσκέψεις σας δίνουν τη δυνατότητα να παρακολουθήσετε αποτελεσματικά την πρόοδο της ομάδας σας.\nΌταν παρακολουθείτε την απόδοση ενός απομακρυσμένου τηλεφωνικού κέντρου, εστιάστε στα στατιστικά που αφορούν την απόδοση σε πραγματικό χρόνο καθώς και σε βάθος χρόνου. Για να διαχειριστείτε την ομάδα σας απομακρυσμένα, θα απαιτηθεί να παρακολουθείτε και να ελέγχετε δείκτες που έχουν άμεση επίδραση στην ικανοποίηση του πελάτη από τις υπηρεσίες του contact center και κατά συνέπεια επηρεάζουν και την επιχείρησή σας. Αυτό σημαίνει ότι θα χρειαστείτε μια λύση που θα σας επιτρέπει να καταγράφετε μια σειρά από κρίσιμες παραμέτρους, όπως χρόνος εργασίας μετά την κλήση, επίπεδο εξυπηρέτησης, μέσος όρος εγκατάλειψης κλήσης, μέση ταχύτητα απάντησης, μέσος χρόνος κλήσεων και τήρηση του προγράμματος.\nΌταν παρακολουθείτε τα στοιχεία που πραγματικά είναι σημαντικά, μπορείτε να διαχειριστείτε την απομακρυσμένη ομάδα σας (remote agents in contact center) με μεγάλη επιτυχία, να διατηρήσετε υψηλά επίπεδα παραγωγικότητας καθώς και ικανοποίησης πελατών.\nΜια διάσπαρτη ομάδα εργασίας σημαίνει διάσπαρτο πρόγραμμα εργασίας. Θα χρειαστείτε λοιπόν ένα ισχυρό εργαλείο για να διαχειριστείτε τα ευέλικτα προγράμματα των εργαζομένων και να καλύψετε τις απαιτήσεις σε προσωπικό, ειδικά όταν ο φόρτος εργασίας εμφανίζει συχνές διακυμάνσεις.\nΤα συνεχιζόμενα μέτρα κοινωνικής απομάκρυνσης οδηγούν σε αύξηση φόρτου εργασίας σε διάφορα κέντρα επικοινωνίας (contact center), καθώς τράπεζες, καταστήματα λιανικής, μονάδες υγείας, δημόσιοι φορείς και άλλες οντότητες προσανατολίζονται όλο και περισσότερο στην τηλεργασία. Ο ακριβής προγραμματισμός και σχεδιασμός είναι ότι χρειάζεστε για να αντιμετωπίσετε την αστάθεια αυτή.\nΓια να διαχειριστείτε μια απομακρυσμένη ομάδα εργασίας, θα χρειαστείτε προηγμένα εργαλεία επισκόπησης και αξιολόγησης ποιότητας. Η παραδοσιακές εταιρικές μορφές διασφάλισης ποιότητας δεν αποτελούν πλέον επιλογή. Με μια μόνο λύση που να παρέχει συνολική εποπτεία\nόλων των αλληλεπιδράσεων και συναλλαγών που λαμβάνουν χώρα στο contact center, θα είστε σε θέση να πετύχετε στόχους απόδοσης, να εντοπίσετε ανεπάρκειες, να επιτύχετε υψηλό επίπεδο ικανοποίησης πελατών και να επιτύχετε όλες τις επιχειρηματικές σας επιδιώξεις.\nΗ δυνατότητα μέτρησης θεμάτων όπως μέσος χρόνος αναμονής, επίλυση ζητημάτων με την πρώτη κλήση, ποσοστό μπλοκαρισμένων κλήσεων, χρόνος εργασίας μετά την κλήση, επίπεδο εξυπηρέτησης, μέσος όρος εγκατάλειψης κλήσης, μέση ταχύτητα απάντησης, μέσος χρόνος κλήσεων θα σας δώσει μια συνολική εικόνα της απόδοσης του contact center και παράλληλα θα σας επιτρέψει να σχεδιάσετε για το μέλλον.\nΗ δρομολόγηση της επικοινωνίας γίνεται πιο σύνθετη, όταν υιοθετείτε ένα μοντέλο τηλεργασίας. Απαιτείται πολύ μεγαλύτερη προσπάθεια για να δρομολογηθούν άψογα όλα τα εισερχόμενα αιτήματα των πελατών και να διανεμηθούν μεταξύ εκπροσώπων σε απομακρυσμένα σημεία.\nΤα εργαλεία δρομολόγησης με λειτουργία πρόβλεψης δίνουν την δυνατότητα στο contact center σας να αντιστοιχίσει τους πελάτες με τον πιο κατάλληλο εκπρόσωπο για βέλτιστα αποτελέσματα. Είτε είστε προσανατολισμένοι στους σε δείκτες αποδοτικότητας, όπως το ποσοστό επίλυσης\nζητημάτων με την πρώτη κλήση, είτε προσανατολισμένοι στη βελτίωση της εμπειρίας των πελατών, όπως το Net Promoter Score, είτε σε στόχους πωλήσεων και εσόδων, τα εργαλεία δρομολόγησης με λειτουργία πρόβλεψης αξιοποιούν τα δεδομένα σας για να δημιουργήσουν ένα πιο έξυπνο μοντέλο δρομολόγησης.\nΜε τα εργαλεία αυτά, είστε σε θέση να ταιριάξετε τέλεια εκπρόσωπο με πελάτη και να επιτρέψετε στους πελάτες σας να μιλήσουν με τον καταλληλότερο, ακόμη και αν το δυναμικό σας είναι διασκορπισμένο σε διάφορες τοποθεσίες.\nΤώρα χρειάζεστε περισσότερο feedback από ποτέ. Μετά από χρόνια εργασίας στο contact center σας σε ένα σημείο, στο γραφείο, πλέον θα έχετε τους εκπροσώπους σας διασκορπισμένους, αλλά όχι απομονωμένους. Οφείλετε να γνωρίζετε τι συμβαίνει, παρά την έλλειψη της άμεσης προσωπικής επικοινωνίας με το προσωπικό σας. Επομένως, πρέπει να έχετε όσο περισσότερο feedback μπορείτε.\nΕνθαρρύνετε τους εκπροσώπους σας να μοιραστούν τις σκέψεις και τα συναισθήματά τους για τις αλλαγές, να μοιραστούν την εμπειρία τους σχετικά με τον τρόπο οργάνωσης της εργασίας και τήρησης του προγράμματος, ενώ παράλληλα είναι σε συνεχή επαφή με την οικογένειά τους κτλ. Αυτό θα βοηθήσει πολύ το κλίμα της ομάδας και θα την εμψυχώσει.\nΜην ξεχνάτε να λαμβάνετε το feedback των εκπροσώπων σας σχετικά με τις πολιτικές και της διαδικασίες της τηλεργασίας. Βελτιώστε και τροποποιήστε τους κανόνες όταν απαιτείται. Αναθεωρήστε μη αποδοτικές διαδικασίες, ώστε να απομακρύνετε εμπόδια και να κερδίσετε σε παραγωγικότητα.